**ΦΥΛΛΟ ΤΕΚΜΗΡΙΩΣΗΣ ΣΤΑΤΙΣΤΙΚΩΝ ΔΙΑΔΙΚΑΣΙΩΝ**

**Ονομασία στατιστικής διαδικασίας: Απογραφική Έρευνα Εξέλιξης Εσόδων και Κίνησης Υπηρεσιών Πολυμεσικής**

**Κωδικός στατιστικής διαδικασίας: TELCO\_VAS**

|  |  |
| --- | --- |
| **ΕΠΙΚΟΙΝΩΝΙΑ** | |
| **1.1 Υπηρεσία** | Εθνική Επιτροπή Τηλεπικοινωνιών και Ταχυδρομείων |
| 1.2 Υπηρεσιακή Μονάδα | Δ/νση Ανταγωνισμού  Τμήμα Παρακολούθησης Αγορών και Τεκμηρίωσης |
| 1.3 Όνομα υπευθύνου | Χρηστίνα Λίβερη |
| 1.4 Αρμοδιότητα υπευθύνου | Υπάλληλος |
| 1.5 Ταχυδρομική διεύθυνση | Λεωφόρος Κηφισίας 60, Μαρούσι 15125 |
| **1.6 Διεύθυνση ηλεκτρονικού ταχυδρομείου** | [cliveri@eett.gr](mailto:cliveri@eett.gr) |
| 1.7 Αριθμός τηλεφώνου | 210-6151206 |
| 1.8 Αριθμός fax | 210-6105049 |

|  |  |
| --- | --- |
| 1. **Επικαιροποίηση τεκμηρίωσης** | |
| **2.1 Ημερομηνία τελευταίας επικύρωσης της τεκμηρίωσης** | Νοέμβριος 2022 |

|  |
| --- |
| 1. **Καθορισμός αναγκών** |
| |  | | --- | | * 1. **Νομική βάση που διέπει τη διενέργεια της στατιστικής διαδικασίας:** |  * Άρθρα 12 και 38 του Ν.4070/2012 ΦΕΚ 82Α/2012 (ως ισχύει τροποποιηθείς)   Ο Ελληνικός Στατιστικός Νόμος Ν. 3832/2010 (ΦΕΚ 2010) ως ισχύει τροποποιηθείς από τους Νόμους 3842/2010, 3899/2010, 3943/2011, 3965/2011, 4047/2012, 4072/2012, 4182/2013, 4244/2014, 4254/2014, 4258/2014, 4334/2015, 4484/2017, 4512/2018 και την από 18/11/2012 Πράξη Νομοθετικού Περιεχομένου  Ο Κανονισμός 223/2009 του Ευρωπαϊκού Κοινοβουλίου, όπως τροποποιήθηκε από τον Κανονισμό 2015/759 του Ευρ. Κοινοβουλίου και του Συμβουλίου σχετικά με τις Ευρωπαϊκές Στατιστικές,(<https://eur-lex.europa.eu/legal-content/EL/TXT/PDF/?uri=CELEX:32009R0223>...)   * Ο Κώδικας Ορθής Πρακτικής για τις Ευρωπαϊκές Στατιστικές,  όπως εγκρίθηκε από την Επιτροπή του Ευρ. Στατιστικού συστήματος στις 16 Νοεμβρίου του 2017   <http://www.statistics.gr/documents/20181/1196143/code_of_practice_gr.pdf/c0421646-49ed-47be-b031-6d124dd44d14>  Η Δήλωση ποιότητας του Ευρωπαϊκού Στατιστικού Συστήματος, (Quality Declaration of the European Statistical System) , <https://ec.europa.eu/eurostat/documents/64157/4373735/01-ESS-quality-declaration.pdf/af730008-cc68-4a00-834e-82b09e3a5f0e>  Ο Κανονισμός Στατιστικών Υποχρεώσεων των Φορέων του ΕΛΣΣ, ως δημοσιεύθηκε το 2011, <http://www.statistics.gr/documents/20181/300673/Regulation_on_Statistical_Obligations.pdf/a7616a0c-921f-4997-804e-0f958fdda6a7>  Η Παρουσίαση των Αρχών και Διαδικασιών για την Πιστοποίηση των Στατιστικών του Ελληνικού Στατιστικού Συστήματος (ΕΛΣΣ), <https://eur-lex.europa.eu/legal-content/EL/TXT/PDF/?uri=CELEX:32009R0223>  Η Απόφαση της ΕΛΣΤΑΤ η οποία δημοσιεύτηκε σε ΦΕΚ (Κατάλογος των φορέων του Ελληνικού Στατιστικού Συστήματος -ΦΕΚ 3482/Β΄/5.10.2017) και αναθεωρήθηκε με την απόφαση με ΑΡ.ΑΠ.3991/Α3-236 (ΦΕΚ 2499/Β/24-06-2020)  Η από 29 Φεβρουαρίου 2012 «Απόφαση Δέσμευσης της Ελλάδος για Εμπιστοσύνη προς τις Στατιστικές (Commitment on Confidence in Statistics)», η οποία εγκρίθηκε από το Ελληνικό Κοινοβούλιο (ΦΕΚ 40/τ.Α'/29-2-2012)  Ανάλογα με το εκάστοτε έγγραφο-πολιτική, παραθέτουμε ανάλογα και τις σχετικές Οδηγίες, βλέπε π.χ. τις «Οδηγίες Ποιότητας» της ΕΛΣΤΑΤ (Απρίλιος 2017), <http://www.statistics.gr/documents/20181/1609796/ELSTAT_Quality_Instructions_GR.pdf/8dcbe807-4d67-4e4a-8405-9e4a9fc11fef> , ή την περίπτωση της Πολιτικής Ποιότητας της ΕΛΣΤΑΤ (Ιούνιος 2013) [http://www.statistics.gr/documents/20181/9b4d2860-539c-4e94-8e69-71794e08d636-](http://www.statistics.gr/documents/20181/9b4d2860-539c-4e94-8e69-71794e08d636-%20)  Η Απόφαση της ΕΕΤΤ με Αρ. ΑΠ. 834/2/9-11-2017 «Κανονισμός Γενικών Αδειών» (ΦΕΚ 4262/Β/2017), 839/3/30-4-2018, 991/4/31-5-2021 ως ισχύει τροποποιηθείσα   * Η Απόφαση της ΕΕΤΤ με Αρ. ΑΠ. 786/03Β/10-11-2016 «Κανονισμός διαδικασίας τακτικής συλλογής στοιχείων για την Αγορά Ηλεκτρονικών Επικοινωνιών στην Ελλάδα» (ΦΕΚ 3949/Β/2016)  |  | | --- | | **3.2 Σκοπός της στατιστικής διαδικασίας:** |   Η συγκεκριμένη διαδικασία αποσκοπεί στη συλλογή των απαραίτητων στοιχείων πληροφόρησης για την κίνηση και τα έσοδα των Υπηρεσιών Πολυμεσικής πληροφόρησης καθώς και των υπηρεσιών καταλόγου, από κάθε έναν από τους υπόχρεους παρόχους, ώστε να εξασφαλιστεί η ορθή συμπερίληψη της επίδρασης που ασκούν στην εγχώρια αγορά και της ανταγωνιστικής επίδοσης τους στις οικονομοτεχνικές αναλύσεις και στις εξειδικευμένες έρευνες που διενεργεί η ΕΕΤΤ στο πλαίσιο των αρμοδιοτήτων της. Επίσης, χρησιμοποιείται από την ΕΕΤΤ και για την παραγωγή πληροφόρησης/ δεικτών που χρησιμοποιούνται για διοικητικούς σκοπούς (πχ μερίδια αγοράς των παρόχων).   |  | | --- | | **3.3 Κατάλογος των βασικών χρηστών των παραγόμενων στατιστικών από τη στατιστική διαδικασία** |   Διακρίνονται 4 κατηγορίες Χρηστών:  **Α.** **Εσωτερικοί Χρήστες πρώτου βαθμού**: Οι εργαζόμενοι στην ΕΕΤΤ που τους έχει ανατεθεί η ευθύνη διαχείρισης του συγκεκριμένου εργαλείου έρευνας και η διασφάλιση της λήψης έγκυρων και έγκαιρων στοιχείων από τους Παρόχους. Οι συγκεκριμένοι χρήστες οφείλουν να προετοιμάσουν τα δεδομένα πριν δοθούν σε χρήστη επόμενης βαθμίδας. Η ‘προετοιμασία’ αφορά στη συλλογή των πρωτογενών στοιχείων, στην διεξαγωγή λογικών ελέγχων, στην διασταύρωση των στοιχείων με στοιχεία άλλων ερωτηματολογίων, στην επικοινωνία με τον Πάροχο (εφόσον απαιτείται) για την παροχή διευκρινίσεων/επανεξέταση των στοιχείων/πραγματοποίηση διορθώσεων ή επιβεβαίωση των στοιχείων), στην ευθύνη καταχώρησης των στοιχείων στην βάση δεδομένων της ΕΕΤΤ, στην εξαγωγή των σχετικών δεικτών.  Οι εσωτερικοί χρήστες πρώτου βαθμού είναι αυτοί που πρώτοι ελέγχουν την ανάγκη επικαιροποίησης του σχετικού ερωτηματολογίου συλλογής στοιχείων και των Οδηγιών Συμπλήρωσής του, που επιμελούνται των αλλαγών και που επίσης φροντίζουν για την συμπλήρωση/παροχή των σχετικών στατιστικών σε φορείς όπως Ευρωπαϊκή Επιτροπή, ITU, κ.λπ. Πρόκειται λοιπόν για τους χρήστες που οι ίδιοι πρώτοι ανιχνεύουν τις ανάγκες σε νέα στοιχεία, τα προβλήματα του ερωτηματολογίου και γενικότερα τις ανάγκες τροποποίησής του.  **Β.** **Εσωτερικοί Χρήστες δεύτερου βαθμού:** Οι εργαζόμενοι στην ΕΕΤΤ που χρειάζονται περιοδικά συγκεκριμένες δομές δεδομένων ή ad hoc στοιχεία για το αντικείμενο της εργασίας τους. Για το σκοπό αυτό προετοιμάζουν κατάλληλα αιτήματα, που αφού εγκριθούν από την ιεραρχική δομή, επιχειρείται να ικανοποιηθούν από τους εσωτερικούς χρήστες πρώτου βαθμού. Το βήμα της έγκρισης αφορά σε θέματα όπως απόρρητο, διαθεσιμότητα και, κυρίως, κατάλληλη περιγραφή. Ελλείψει κατάλληλης περιγραφής, κανένα αίτημα δεν ικανοποιείται. Εάν απαιτηθεί τα αιτήματα αυτά επικαιροποιούνται κατόπιν συνεννοήσεων μεταξύ των εσωτερικών χρηστών. Για τα στοιχεία που ανταλλάσσονται καταγράφονται παρατηρήσεις από τον εσωτερικό χρήστη πρώτου βαθμού, εφόσον κρίνει ότι χρειάζονται διευκρινίσεις.  **Γ.** **Πάροχοι, δημοσιογράφοι, πανεπιστήμια, ερευνητές και γενικό κοινό**: Οι συγκεκριμένοι χρήστες λαμβάνουν τα επεξεργασμένα στοιχεία καθώς και τις εκθέσεις για να τα αξιοποιήσουν στην εργασία τους ή να τα αναπαράγουν.  **Δ.** **Κρατικοί φορείς, Ευρωπαϊκοί και Διεθνείς Οργανισμοί**. Ο ρόλος τους είναι παρόμοιος με αυτόν των εσωτερικών χρηστών δευτέρου βαθμού. Τα αιτήματά τους για στοιχεία, συνήθως μεταφέρονται στην ΕΕΤΤ μέσω ερωτηματολογίων που οφείλουν να συμπληρωθούν εντός συγκεκριμένης προθεσμίας.   |  | | --- | | * 1. **Κατάλογος των βασικών χρήσεων των παραγόμενων στατιστικών από τους χρήστες** |   Οι κύριες χρήσεις στις οποίες αξιοποιούνται τα παραγόμενα στατιστικά είναι οι ακόλουθες:   * Απολογιστικά στοιχεία πληροφόρησης Συνδέσεων, Εσόδων και Κίνησης στις Σταθερές Επικοινωνίες. Αφορά στις περιοδικές αναρτήσεις συναθροισμένων στοιχείων της αγοράς στον ιστότοπο της ΕΕΤΤ. Τα στοιχεία δίνονται ηλεκτρονικά σε μορφή πίνακα, γραφημάτων ή και σε ηλεκτρονική μορφή προς μεταφόρτωση, πχ. csv. * Απολογιστικά στοιχεία για τη Γενική Διεύθυνση της Ευρωπαϊκής Επιτροπής CONNECT και τους συνεργαζόμενους φορείς. Αφορά στην περιοδική υποβολή στοιχείων σε προτυποποιημένες φόρμες με βάση τον ετήσιο προγραμματισμό της ΕΕ. Τα στοιχεία δίνονται ηλεκτρονικά σε μορφή πίνακα. * Απολογιστικά στοιχεία για το Σώμα Ευρωπαίων Ρυθμιστών των Ηλεκτρονικών Επικοινωνιών [Body of European Regulators for Electronic Communications (BEREC)] και τους συνεργαζόμενους φορείς. Αφορά στην περιοδική ή και ad hoc υποβολή στοιχείων σε προτυποποιημένες φόρμες με βάση τον ετήσιο προγραμματισμό των σχετικών ομάδων εργασίας του BEREC. Τα στοιχεία δίνονται ηλεκτρονικά σε μορφή πίνακα. * Απολογιστικά στοιχεία για τον Οργανισμό Οικονομικής Συνεργασίας και Ανάπτυξης (ΟΟΣΑ) [Organisation for Economic Co-operation and Development (OECD)]. Αφορά στην περιοδική υποβολή στοιχείων σε προτυποποιημένες φόρμες με βάση τον ετήσιο προγραμματισμό του ΟΟΣΑ. Τα στοιχεία δίνονται ηλεκτρονικά σε μορφή πίνακα. * Απολογιστικά στοιχεία για τη Διεθνή Ένωση Τηλεπικοινωνιών [International Telecommunication Union (ITU)]. Αφορά στην περιοδική υποβολή στοιχείων σε προτυποποιημένες φόρμες με βάση τον ετήσιο προγραμματισμό της ITU. Τα στοιχεία δίνονται ηλεκτρονικά σε μορφή πίνακα. * Έκθεση EETT - Επισκόπηση Αγορών Ηλεκτρονικών Επικοινωνιών και Ταχυδρομικών Υπηρεσιών. Αφορά στην περιοδική υποβολή στοιχείων σε προτυποποιημένες φόρμες με βάση τον ετήσιο προγραμματισμό της EETT. Τα στοιχεία δίνονται ηλεκτρονικά σε μορφή πίνακα. Παράλληλα, υλοποιείται σχετική έκθεση που περιγράφει τα κύρια ευρήματα από την ανάλυση των στοιχείων. * Παρακολούθηση, ρύθμιση και εποπτεία της αγοράς ηλεκτρονικών επικοινωνιών.   Πέραν των παραπάνω τυποποιημένων χρήσεων των στατιστικών, τα στοιχεία που συλλέγονται από την παραπάνω έρευνα χρησιμοποιούνται σε αναλύσεις αγορών, εξέταση καταγγελιών και αυτεπάγγελτων ελέγχων καθώς και σε εξειδικευμένες μελέτες, είτε αυτόνομα είτε σε διασταυρώσεις με άλλες πηγές πληροφόρησης.  Ενδεικτικά, ακολουθεί πίνακας αναφορικά με τις τυποποιημένες χρήσεις.   |  |  |  |  |  |  | | --- | --- | --- | --- | --- | --- | | **Φορέας** | ***Όνομα ερωτηματολογίου*** | ***Περιοδικότητα*** | ***Πότε έρχεται*** | ***Πότε υποβάλλεται*** | ***Έτος αναφοράς*** | | OECD | OECD Digital Economy Outlook | Κάθε 2 χρόνια | Ιούλιος | Αύγουστος | 2 Προηγούμενα | | ITU | ITU long statistical questionnaire | Ετήσιο | Ιούλιος | Σεπτέμβριος | Προηγούμενο | | EE | Report on Electronic Communications Regulation and Markets – List of Topics & Questions” | Ετήσιο | Νοέμβριος | Δεκέμβριος | Τρέχον | | ΕΕΤΤ | Επισκόπηση Αγοράς | Ετήσια |  | –Ιανουάριος-Φεβρουάριος | Προηγούμενο |   (\*) τελεί υπό αναθεώρηση από το Φορέα   |  | | --- | | **3.5 Ανάγκες χρηστών σε στατιστική πληροφόρηση που δεν έχουν ικανοποιηθεί και ενέργειες για την ικανοποίηση αυτών των αναγκών** |   Μέχρι στιγμής δεν υφίστανται μη ικανοποιημένες ανάγκες χρηστών σε στατιστική πληροφόρηση. Εν γένει, όλες οι κατηγορίες χρηστών (βλ. στοιχείο 3.3) μπορούν να προσφέρουν ενημέρωση για συγκεκριμένες ανάγκες τους που δεν καλύπτονται από τις υφιστάμενες δομές στοιχείων. Οι ανάγκες/αιτήματα για στατιστική πληροφόρηση όσον αφορά τις Πολυμεσικές Υπηρεσίες καταλήγουν στους Εσωτερικούς Χρήστες πρώτου βαθμού (βλέπε στοιχείο 3.3.Α) και στον Προϊστάμενο του Τμήματος Παρακολούθησης Αγορών και Τεκμηρίωσης.  Οι ανάγκες αυτές εξετάζονται και αποτιμούνται, αναλύοντας το σχετικό κόστος-όφελος και λαμβάνοντας ταυτόχρονα υπόψη τις ιδιαιτερότητες της ελληνικής αγοράς, τις προτεραιότητες και ανάγκες της ίδιας της ΕΕΤΤ σε στοιχεία, κ.λπ. Έτσι, πχ νέα ερωτήματα ή ερωτήματα βάσει νέων ορισμών, δύνανται να οδηγήσουν σε αλλαγές των υφιστάμενων ερωτημάτων της έρευνας ή/και των μεταδεδομένων της, από την επόμενη ετήσια περίοδο διεξαγωγής της, κατόπιν διαβούλευσης των αλλαγών με τους υπόχρεους παρόχους. Η σχετική διαδικασία που ακολουθείται περιγράφεται στο άρθρο 6 της ΑΠ ΕΕΤΤ 786/03Β/10-11-2016. |
| **4. Σχεδιασμός στατιστικής διαδικασίας** |
| |  | | --- | | * 1. **Πληθυσμός – στόχος – Πλαίσιο δειγματοληψίας (για δειγματοληπτικές έρευνες)** |   Η συγκεκριμένη έρευνα είναι απογραφική επί των υπόχρεων παρόχων. Κάθε έτος, υπόχρεοι πάροχοι υποβολής στοιχείων είναι όλοι οι αδειοδοτημένοι πάροχοι οι οποίοι: (α) έχουν ετήσιο, συνολικό κύκλο εργασιών από αδειοδοτημένες υπηρεσίες που υπερβαίνει τις €150.000 και (β) δραστηριοποιούνται στην αγορά παροχής Υπηρεσιών Πολυμεσικής πληροφόρησης ή/και στην αγορά παροχής υπηρεσιών πληροφοριών καταλόγου.  Αδειοδοτημένος πάροχος είναι κάθε εταιρεία ή φυσικό πρόσωπο που είναι εγγεγραμμένη/ο στο Μητρώο Παροχών Δικτύων και Υπηρεσιών Ηλεκτρονικών Επικοινωνιών της ΕΕΤΤ.   |  | | --- | | * 1. **Ερευνώμενη(-ες) μονάδα(-ες)** |   Η εγγεγραμμένη οικονομική οντότητα στο Μητρώο Παροχών Δικτύων και Υπηρεσιών Ηλεκτρονικών Επικοινωνιών της ΕΕΤΤ ή η ενιαία οικονομική οντότητα περισσοτέρων της μιας εγγεγραμμένης οικονομικής οντότητας, εφόσον συντρέχει τέτοιος λόγος, όπως στην περίπτωση του ΟΤΕ.   |  | | --- | | **4.3 Στατιστική(-ες) μονάδα(-ες)** |   Η εγγεγραμμένη οικονομική οντότητα στο Μητρώο Παρόχων Δικτύων και Υπηρεσιών Ηλεκτρονικών Επικοινωνιών της ΕΕΤΤ.   |  | | --- | | **4.4. Μεταδεδομένα της στατιστικής διαδικασίας (έννοιες, ορισμοί, ταξινομήσεις)** |   Οι έννοιες, οι ορισμοί και οι οδηγίες συμπλήρωσης είναι αναρτημένες στην κατάλληλη θέση στον ιστότοπο της ΕΕΤΤ μαζί με το υπόδειγμα του προς συμπλήρωση ερωτηματολογίων. Η επικαιροποίησή τους είναι ευθύνη του αρμόδιου στελέχους.  Ακολουθούν τα σχετικά μεταδεδομένα ως έχουν στις 30/04/2022 για τη συγκεκριμένη έρευνα.  **Ερωτηματολόγιο 09 Υπηρεσίες Πολυμεσικής**  Αριθμός Φύλλων Έρευνας: 1  **Τίτλος Φύλλου Έρευνας: Υπηρεσίες Πολυμεσικής Πληροφόρησης & Καταλόγου**  Μεταβλητές Συλλογής: Υπηρεσίες Καταλόγου 118ΧΧ, Αριθμοσειρές Αυξημένης Χρέωσης 14ΧΧΧ, Αριθμοσειρές Αυξημένης Χρέωσης 901-909, Υπηρεσίες SMS 54XXX, Υπηρεσίες SMS 190XX-195XX, Λοιπές Υπηρεσίες Πολυμεσικής Πληροφόρησης.  Συχνότητα Συλλογής: 1 φορά ανά έτος αναφοράς  Περίοδος Αναφοράς: Ετήσια /Οικονομικό Έτος  Ενότητες Φύλλου Έρευνας: 2  **Πρώτη Ενότητα Πρώτου Φύλλου Έρευνας:** **Καταγραφή της κίνησης από Υπηρεσίες Πολυμεσικής πληροφόρησης και καταλόγου ανά κατηγορία και τα έσοδα που προκύπτουν από αυτές**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 7  Πλήθος Μεταβλητών που συμπληρώνονται από ερωτώμενο: 6  Πλήθος Μεταβλητών που συμπληρώνονται αυτόματα: 1  Πλήθος Κατηγοριών: 4  Τίτλοι Μεταβλητών:  Tης εταιρείας σας (ενν. του παρόχου)   1. Υπηρεσίες Καταλόγου 118XX 2. Αριθμοσειρές Αυξημένης Χρέωσης 14ΧΧΧ 3. Αριθμοσειρές Αυξημένης Χρέωσης 901-909 4. Υπηρεσίες SMS 54ΧΧΧ 5. Υπηρεσίες SMS 190ΧΧ-195ΧΧ 6. Λοιπές Υπηρεσίες Πολυμεσικής Πληροφόρησης 7. Σύνολο - [συμπληρώνεται αυτόματα]   Τίτλοι Κατηγοριών:   1. Τιμολογηθείσα Κίνηση (σε λεπτά) 2. Τιμολογηθείσα Κίνηση (σε κλήσεις/μηνύματα) 3. Έσοδο Παρόχου Δικτύου (Ευρώ) 4. Έσοδο Παρόχου Υπηρεσίας (Ευρώ)   **Δεύτερη Ενότητα Πρώτου Φύλλου Έρευνας: Ανάλυση της κατανομής εσόδου ανά πάροχο δικτύου**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 13  Πλήθος Μεταβλητών που συμπληρώνονται από ερωτώμενο: 10  Πλήθος Μεταβλητών που συμπληρώνονται αυτόματα: 3  Πλήθος Κατηγοριών: 2  Τίτλοι Μεταβλητών:  Κατανομή Εσόδου:   1. Εταιρείες κινητής - Σύνολο - [συμπληρώνεται αυτόματα] 2. COSMOTE 3. VODAFONE 4. WIND 5. CYTA 6. Εταιρείες σταθερής - Σύνολο - [συμπληρώνεται αυτόματα] 7. ΟΤΕ 8. WIND 9. FORTHNET 10. VODAFONE fixed 11. CYTA 12. Λοιποί 13. Συνολικό Έσοδο - Σύνολο - [συμπληρώνεται αυτόματα]   Τίτλοι Κατηγοριών:   1. Έσοδο Παρόχου Δικτύου (Ευρώ) 2. Έσοδο Παρόχου Υπηρεσίας (Ευρώ)  |  | | --- | | * 1. **Κατάλογος μεταβλητών** |   Χρησιμοποιούμενη πηγή δεδομένων: Προέρχονται από στοιχεία του Παρόχου  Κατώτερο Επίπεδο Γεωγραφικής Ταξινόμηση: Εθνικό  Κατώτερο Επίπεδο άλλης Ταξινόμησης: Έσοδα και Κίνηση Υπηρεσιών Πολυμεσικής Πληροφόρησης και Καταλόγου ανά κατηγορία, κατανομή εσόδου ανά πάροχο δικτύου.   |  |  |  | | --- | --- | --- | | Α/Α | Όνομα | Ορισμός | | | | 1 | Επιχειρήσεις που δραστηριοποιούνται στην αγορά και ως πάροχοι υπηρεσιών δικτύου και ως πάροχοι υπηρεσιών πολυμεσικής πληροφόρησης ή πληροφοριών καταλόγου | Επιχειρήσεις που λαμβάνουν μη γεωγραφικούς αριθμούς πρωτογενώς από την ΕΕΤΤ. | | 2 | Αριθμοσειρές αυξημένης χρέωσης | Καταγράφονται με το ενδεικτικό πρόθεμα τους. | | 3 | Κίνηση | Η κίνηση που καταγράφεται αφορά στην τιμολογηθείσα. Μπορεί να εκφράζεται σε λεπτά ομιλίας, σε κλήσεις ή και σε μηνύματα, ανάλογα με τον τρόπο τιμολόγησης και ανεξάρτητα του τύπου δικτύου (σταθερής ή κινητής). | | 4 | Έσοδα | Ζητούνται αποκλειστικά τα έσοδα των υπηρεσιών και πως κατανέμονται μεταξύ κάθε παρόχου υπηρεσίας και δικτύου.  Τα έσοδα που καταγράφονται (όπου ζητούνται, και στις δύο ενότητες του ερωτηματολογίου) αφορούν στη σχέση παρόχου δικτύου και παρόχου υπηρεσίας. Δεν ζητούνται λιανικά έσοδα, δεδομένου ότι αυτά καταγράφονται ήδη στα ερωτηματολόγια σταθερών ή κινητών δικτύων. |  |  | | --- | | * 1. **Εγχειρίδια σχετικά με το σχεδιασμό της στατιστικής διαδικασίας** |   Οι χρήστες μπορούν να βρουν πληροφορίες για την έρευνα (ερωτηματολόγια και οδηγίες) στην ιστοσελίδα της ΕΕΤΤ: <https://www.eett.gr/opencms/opencms/EETT/Electronic_Communications/TelecomMarket/QuestionnairesTimetbl2022.html>   |  | | --- | | **4.7 Μεθοδολογία στατιστικής διαδικασίας – Σχέδιο δειγματοληψίας (για δειγματοληπτικές έρευνες)** |   Η έρευνα βασίζεται στην συλλογή πληροφόρησης από παρόχους υπηρεσιών ηλεκτρονικών επικοινωνιών που είναι εγγεγραμμένοι στο “Μητρώο Παρόχων Δικτύων και Υπηρεσιών Ηλεκτρονικών Επικοινωνιών” της ΕΕΤΤ. Η συλλογή γίνεται μέσω ενός ηλεκτρονικού ερωτηματολογίου, που συντάσσει και (εφόσον απαιτείται) επικαιροποιεί η ΕΕΤΤ, το οποίο αναρτάται στο ιστοπεδίο της. Επίσης, στο ιστοπεδίο της ΕΕΤΤ αναρτάται το σχετικό ετήσιο χρονοδιάγραμμα υποβολής του ερωτηματολογίου. Οι πάροχοι που υποχρεούνται να απαντήσουν το ερωτηματολόγιο, αφού το λάβουν από το ιστοπεδίο της ΕΕΤΤ, το συμπληρώνουν και το αποστέλλουν στην ΕΕΤΤ ηλεκτρονικά, βάσει του χρονοδιαγράμματος.  Πληροφορίες για την διαδικασία συλλογής και τους υπόχρεους παρόχους παρέχονται στην Απόφαση ΕΕΤΤ με αριθμό 786/03Β/10-11-2016 «Κανονισμός διαδικασίας τακτικής συλλογής στοιχείων για την Αγορά Ηλεκτρονικών Επικοινωνιών στην Ελλάδα» (ΦΕΚ 3949/Β/2016).   |  | | --- | | **4.8 Τρόπος συλλογής δεδομένων (διαχειριζόμενη από συνεντεύκτη έρευνα, αυτο-διαχειριζόμενη έρευνα, διοικητικές πηγές/μητρώα, συνδυασμός των ανωτέρω)** |   Τα στοιχεία υποβάλλονται σε ηλεκτρονική μορφή στην ΕΕΤΤ σε προκαθορισμένες ημερομηνίες από τους υπόχρεους παρόχους. Συγκεκριμένα, η Εξέλιξη Εσόδων και Κίνησης Υπηρεσιών Πολυμεσικής, Φύλλου Έρευνας: «Υπηρεσίες Πολυμεσικής Πληροφόρησης & Καταλόγου» υποβάλλεται μια φορά κατά έτος.  Για το έτος Χ υποβάλλεται με προθεσμία το τέλος Μαρτίου του έτους Χ+1.   |  |  |  |  | | --- | --- | --- | --- | | **Ερωτηματολόγιο** | **Ενότητα** | **Υποβολές έτους αναφοράς** | **Προθεσμία υποβολής**  (τελευταία εργάσιμη ημέρα του μήνα) | | 09 Υπηρεσίες Πολυμεσικής | α, β | Ετήσια | Μάρτιος επόμενου (από έτος αναφοράς) έτους |  |  | | --- | | **4.9 Εργαλεία συλλογής δεδομένων (χρησιμοποιούμενα ερωτηματολόγια, υπογραφέντα μνημόνια συνεργασίας/συμφωνίες)** |   Τα εργαλεία συλλογής δεδομένων είναι ερωτηματολόγια. Τα χρησιμοποιούμενα ερωτηματολόγια είναι δημόσια διαθέσιμα σε ηλεκτρονική μορφή από την ΕΕΤΤ στην ενότητα Ηλεκτρονικές Επικοινωνίες 🡪 Παρακολούθηση Αγοράς 🡪 Ερωτηματολόγια-Χρονοδιάγραμμα Υποβολών. Μαζί με τα ερωτηματολόγια είναι διαθέσιμες σε ηλεκτρονική μορφή οδηγίες συμπλήρωσης, επεξηγήσεις και ορισμοί. Επίσης, είναι διαθέσιμοι σύνδεσμοι για παλιότερες εκδόσεις καθώς και τα αντίστοιχα αρχεία τροποποιήσεων.   |  | | --- | | **4.10 Λογικοί και αυτοματοποιημένοι έλεγχοι των δεδομένων** |   Η διαδικασία που ακολουθείται αποτυπώνεται στα επόμενα διαγράμματα ροής.  Το πρώτο βήμα είναι ο έλεγχος υποβολής. Εφόσον διαπιστωθεί ότι ο πάροχος αμέλησε να υποβάλλει τα στοιχεία, το αρμόδιο στέλεχος της ΕΕΤΤ επικοινωνεί με το στέλεχος του παρόχου που έχει οριστεί υπεύθυνος επικοινωνίας για τη συγκεκριμένη έρευνα, προκειμένου να υπενθυμίσει τη σχετική υποχρέωση. Εάν ο πάροχος δεν υποβάλλει το συμπληρωμένο ερωτηματολόγιο, ακολουθεί δεύτερη επικοινωνία με στόχο την συμμόρφωση του παρόχου με τη σχετική υποχρέωση. Εάν και πάλι ο πάροχος δε συμμορφωθεί, τότε το αρμόδιο στέλεχος εκπονεί εισήγηση για Κλήση σε Ακρόαση του παρόχου από την ΕΕΤΤ. Εφόσον η Διοίκηση της ΕΕΤΤ αποφασίσει να προχωρήσει στη σχετική Κλήση σε Ακρόαση, καλείται ο πάροχος ενώπιον της αρμόδια Επιτροπής Ακροάσεων όπου ενδέχεται να του επιβληθεί και κάποια διοικητική κύρωση ή πρόστιμο. Διαφορετικά, το αρμόδιο στέλεχος εξακολουθεί να καλεί τον υπόχρεο πάροχο να συμμορφωθεί με την εκκρεμότητα.    Εφόσον το ερωτηματολόγιο έχει υποβληθεί, ακολουθεί η διαδικασία ελέγχου της πληρότητας του αρχείου. Στην περίπτωση που το ερωτηματολόγιο έχει υποβληθεί σωστά, τότε το αρμόδιο στέλεχος προχωρά στις σχετικές ενέργειες καταχώρισης του στη Βάση Δεδομένων. Διαφορετικά ενημερώνει σχετικά τον πάροχο και εισάγει αίτημα νέας υποβολής του ερωτηματολογίου.  Με την καταχώριση του ερωτηματολογίου στη Βάση, πραγματοποιούνται έλεγχοι συνέπειας των δεδομένων.  Οι έλεγχοι περιοδικών μεταβολών γίνεται με την αντιπαράθεση χρονοσειρών καθώς και την απεικόνιση της εξέλιξης των ποσοστιαίων μεταβολών.  Εάν παρουσιαστεί πρόβλημα ενημερώνεται σχετικά ο πάροχος και καλείται να προβεί με τη σειρά του στους απαραίτητους ελέγχους και στην εκ νέου υποβολή του.  Τα παρακάτω αποτυπώνονται στο επόμενο διάγραμμα:    Η ολοκληρωμένη ροή ενός ερωτηματολογίου ακολουθεί την εξής μορφή:     |  | | --- | | **4.11 Αλγόριθμοι για τον υπολογισμό των μεταβλητών από τα δεδομένα** |   Έχουν διαμορφωθεί αυτόματα και ημιαυτόματα εργαλεία υπολογισμού των συγκεντρωτικών μεταβλητών. Επί παραδείγματι έχουν υλοποιηθεί κύβοι αποτύπωσης χρονοσειρών εξέλιξης για τις πηγές εσόδων με φίλτρα τις εταιρείες, για τις εταιρείες με φίλτρα τις πηγές εσόδων ανά έτος και συγκεντρωτικά στις διάφορες κατηγορίες. Επίσης, υπολογίζονται αθροίσματα, αριθμοδείκτες και ρυθμοί εξέλιξης/μεταβολές.   |  | | --- | | * 1. **Διαδικασίες ελέγχου της λειτουργικότητας των ερωτηματολογίων** |   Το ερωτηματολόγιο προτού οριστικοποιηθεί διέρχεται φάσεων εσωτερικών και εξωτερικών ελέγχων. Οι εσωτερικοί έλεγχοι γίνονται από χρήστες της ΕΕΤΤ. Οι εξωτερικοί έλεγχοι γίνονται από χρήστες των παρόχων στη φάση ενημέρωσης τους για πιθανές αλλαγές στη διαδικασία που ορίζεται στο άρθρο 6 του σχετικού Κανονισμού (ΑΠ. ΕΕΤΤ 786/03Β/10-11-2016). Διαφορετικά δε γίνονται τροποποιήσεις ή αλλαγές στα ερωτηματολόγια. Εντούτοις, προτάσεις για τροποποιήσεις στα ερωτηματολόγια, τις οδηγίες συμπλήρωσης και υποβολής καθώς και το χρονοδιαγράμματος υποβολών μπορεί να υποβάλλει οποτεδήποτε στην ΕΕΤΤ κάθε υπόχρεος πάροχος.  Σημειώνεται ότι ουσιαστικά προβλήματα στην λειτουργικότητα του ερωτηματολογίου μπορούν να επέλθουν λόγω της ανάγκης τροποποίησης (ή παροχής διευκρινήσεων επί) των χρησιμοποιούμενων ορισμών ή/και των οδηγιών συμπλήρωσης του ερωτηματολογίου, λόγω αλλαγών που λαμβάνουν χώρα στην αγορά, κλπ. Αρκετές φορές τέτοια προβλήματα έρχονται εις γνώση της ΕΕΤΤ από τους ίδιους τους παρόχους, λόγω προβλημάτων που αντιμετωπίζουν στην συμπλήρωση του ερωτηματολογίου ή με αφορμή κάποιες διευκρινίσεις/σχόλια που παρέχουν οι πάροχοι στην ΕΕΤΤ ή από επεξηγήσεις που ζητούν για την συμπλήρωση των στοιχείων του ερωτηματολογίου. Επίσης, συνήθως προκύπτουν ως απόρροια των λογικών ελέγχων της ΕΕΤΤ ή/και των διευκρινίσεων που μπορεί να ζητήσει σε συνέχεια των ελέγχων που πραγματοποιεί στα υποβληθέντα στοιχεία. |
| **5. Συλλογή δεδομένων** |
| |  | | --- | | * 1. **Πηγές δεδομένων (εντός και εκτός του φορέα)** |   Η πηγή των δεδομένων είναι οι πάροχοι υπηρεσιών ηλεκτρονικών επικοινωνιών και πιο συγκεκριμένα τα ηλεκτρονικά στοιχεία που διατηρούν στα συστήματά τους για την οικονομική επίδοσή τους. Οι πάροχοι είναι εγγεγραμμένοι στο “Μητρώο Παρόχων Δικτύων και Υπηρεσιών Ηλεκτρονικών Επικοινωνιών” της ΕΕΤΤ, το οποίο επικαιροποιείται σε συνεχή βάση από την ΕΕΤΤ.   |  | | --- | | **5.2 Ερευνητές για τη συλλογή των δεδομένων (ιδιώτες – συνεργάτες, στατιστικοί ανταποκριτές, υπάλληλοι κλπ.)** |   Κάθε πάροχος ορίζει τον υπεύθυνο επικοινωνίας εκάστου ερωτηματολογίου, τα στοιχεία του οποίου συμπληρώνονται σε κατάλληλα πεδία στην κορυφή του ερωτηματολογίου.   |  | | --- | | **5.3. Επιλογή και εκπαίδευση ερευνητών** |   Δεν έχει εφαρμογή.  Όλες οι αναγκαίες πληροφορίες για την συμπλήρωση του ερωτηματολογίου εμπεριέχονται στο (αντίστοιχο του ερωτηματολογίου) αρχείο Οδηγιών Συμπλήρωσης. Επιπλέον, η ΕΕΤΤ οποτεδήποτε της ζητηθεί, παρέχει διευκρινίσεις και ενημερώνει τους παρόχους. Για τον λόγο αυτό, αν απαιτηθεί, η ΕΕΤΤ ενδέχεται να πραγματοποιήσει και συνάντηση με τον ενδιαφερόμενο πάροχο.   |  | | --- | | **5.4. Οδηγίες προς τους ερευνητές – Κέντρο υποστήριξης ερευνητών (help-desk)** |   Σχετικές οδηγίες δίνονται σε συνημμένα αρχεία μαζί με τα ερωτηματολόγια. Ο τίτλος του αρχείου ταυτίζεται με τον τίτλο του ερωτηματολογίου.  Επίσης, διατίθεται σχετικό αρχείο οδηγιών υποβολής στην ίδια σελίδα στον ιστότοπο της ΕΕΤΤ.  Παράλληλα, διατίθεται συγκεκριμένη ηλεκτρονική διεύθυνση [report@eett.gr](mailto:report@eett.gr) όπου μπορούν να αποστέλλονται αιτήματα και ερωτήματα τα οποία δρομολογούνται με αυτόματους κανόνες στα αρμόδια στελέχη χειριστές, εφόσον ο ερωτών έχει συμπεριλάβει λεκτικό του τίτλου του ερωτηματολογίου στο θέμα του μηνύματος.  Οι οδηγίες υποβολής περιλαμβάνουν και τις παρακάτω πληροφορίες:  (α) Η υποβολή των ερωτηματολογίων στην ΕΕΤΤ γίνεται αποκλειστικά ηλεκτρονικά μέσω ηλεκτρονικού ταχυδρομείου (e-mail)  (β) Κάθε ένα συμπληρωμένο ερωτηματολόγιο θα πρέπει να αποστέλλεται ως ξεχωριστό μήνυμα ηλεκτρονικού ταχυδρομείου στη διεύθυνση: [report@eett.gr](mailto:report@eett.gr)  (γ) Στο ΘΕΜΑ του μηνύματος ηλεκτρονικού ταχυδρομείου στο οποίο επισυνάπτεται ένα αρχείο ερωτηματολογίου θα πρέπει να αναγράφονται τα παρακάτω στοιχεία:  Θέμα: <Ονομασία του ερωτηματολογίου από την ΕΕΤΤ> <ΚΕΝΟ> <περίοδος αναφοράς των στοιχείων του ερωτηματολογίου> <ΚΕΝΟ> <Διακριτικός τίτλος εταιρείας σας>  Όπου:  YYYY το έτος αναφοράς (π.χ. 2021): αναγράφεται για ερωτηματολόγια με περίοδο αναφοράς ολόκληρο το έτος,  ΥΥΥΥΗ{1,2} το εξάμηνο αναφοράς (π.χ. 2021Η1, 2021Η2): για ερωτηματολόγια με εξαμηνιαία περίοδο αναφοράς,  ΥΥΥΥQ{1,2,3,4} το τρίμηνο αναφοράς (π.χ. 2021Q1, 2021Q3): για ερωτηματολόγια με τριμηνιαία περίοδο αναφοράς.  Παράδειγμα:    (δ) Οι παραπάνω αρχές πρέπει να τηρούνται τόσο στην αρχική υποβολή, όσο και σε κάθε επόμενη επικοινωνία (διευκρινίσεις, επανυποβολή στοιχείων κλπ).  Στην περίπτωση που γίνεται επανυποβολή ενός ερωτηματολογίου λόγω διορθώσεων:  (α) Οι όποιες αλλαγές θα πρέπει να γίνονται στην αμέσως προηγούμενη υποβληθείσα στην ΕΕΤΤ έκδοση του ερωτηματολογίου (συνεπώς το νέο αρχείο θα πρέπει να περιέχει συμπληρωμένα όλα τα στοιχεία του ερωτηματολογίου και όχι μόνο τα διορθωμένα).  (β) Οι αλλαγές θα πρέπει να επισημαίνονται στο σχετικό μήνυμα ηλεκτρονικού ταχυδρομείου ή σε ξεχωριστό αρχείο που θα επισυνάπτεται στο μήνυμα.  Η δομή των ερωτηματολογίων θα πρέπει να διατηρείται ως έχει, διαφορετικά η υποβολή θα θεωρείται άκυρη.   |  | | --- | | **5.5. Έλεγχος εργασίας ερευνητών** |   Δεν έχει εφαρμογή εδώ.   |  | | --- | | **5.6. Διαδικασίες για την πρόληψη της μη απόκρισης (non-response) (επιστολές υπενθύμισης κλπ.)** |   Περιγράφηκε στο σημείο 4.10 ως επιμέρους διαδικασία [έλεγχος υποβολής]   |  | | --- | | **5.7. Έλεγχος πληρότητας των δεδομένων** |   Περιεγράφηκε στο σημείο 4.10 ως επιμέρους διαδικασία [έλεγχος πληρότητας της αρχείου]   |  | | --- | | * 1. **Διαδικασίες για τη βελτίωση της πληρότητας των δεδομένων** |   Περιεγράφηκε στο σημείο 4.10. |
| **6. Επεξεργασία δεδομένων** |
| |  | | --- | | **6.1 Κωδικογράφηση δεδομένων** |   Τα δεδομένα καταχωρούνται από τους υπόχρεους παρόχους σε συγκεκριμένες θέσεις του ερωτηματολογίου που χρησιμοποιείται για την συλλογή τους, δηλ. σε συγκεκριμένα κελιά ενός αρχείου excel. Το αρχείο έχει νωρίτερα κλειδωθεί από την ΕΕΤΤ ως προς την δομή του (γραμμές και στήλες) και το κάθε κελί καταχώρησης έχει κωδικογραφηθεί (με την βοήθεια του Τμήματος Πληροφορικής της ΕΕΤΤ).  Η αναφορά στα δεδομένα του ερωτηματολογίου, γίνεται είτε με χρήση του αντίστοιχου κελιού (πχ I15) είτε με αναφορά στην αρίθμηση του ερωτηματολογίου, δεδομένου ότι σε κάθε ερώτηση του ερωτηματολογίου αντιστοιχεί ένας μοναδικός αριθμός (πχ ερώτηση Α.1.1.) που λειτουργεί ως κωδικός.   |  | | --- | | **6.2 Μετατροπή δεδομένων σε μηχαναγνώσιμη (computer-readable) μορφή** |   Τα δεδομένα υποβάλλονται απευθείας σε μηχαναγνώσιμη και αποκλειστικά ηλεκτρονική μορφή.   |  | | --- | | **6.3 Έλεγχοι ορθότητας και συνέπειας των δεδομένων** |   Οι έλεγχοι συνέπειας είναι αυτοματοποιημένοι κατά τη φάση συμπλήρωσης του παρόντος ερωτηματολογίου και κατά τη φάση καταχώρισης του συμπληρωμένου ερωτηματολογίου στη βάση δεδομένων. Οι έλεγχοι περιοδικών μεταβολών και διασταυρώσεων που αφορούν στην ορθότητα και στην ιστορική συνέπεια των δεδομένων περιεγράφηκαν στο σημείο 4.10. Παράρτημα βασικών ελέγχων που διενεργούνται στα στοιχεία που υποβάλλονται στο ερωτηματολόγιο αλλά και έλεγχοι διασταυρώσεών τους με στοιχεία άλλων ερωτηματολογίων, περιλαμβάνονται στο Παράρτημα Ι.4 των Τεχνικών Προδιαγραφών της Διακήρυξης του Ανοικτού Διεθνούς Δημόσιου Ανοικτού Διαγωνισμού του Συστήματος Παρακολούθησης Αγοράς.   |  | | --- | | **6.4 Διαδικασίες αντικατάστασης ελλειπουσών τιμών (imputation)** |   Δεν έχει εφαρμογή εδώ. Κάθε εταιρεία συμπληρώνει τα στοιχεία που την αφορούν. Στην περίπτωση που προκύψει διαχρονική ασυνέπεια, γίνεται επικοινωνία με την εταιρεία στο πλαίσιο του ελέγχου πληρότητας των δεδομένων (βλ. σημείο 4.10). |
| **7. Αξιολόγηση της ποιότητας του στατιστικού προϊόντος** |
| |  | | --- | | * 1. **Διαδικασίες αξιολόγησης της χρησιμότητας/καταλληλότητας (relevance) του στατιστικού προϊόντος για τους χρήστες** |   H ΕΕΤΤ παρακολουθεί τη χρησιμότητα των στατιστικών που παράγει παρόλο που δεν έχει αναπτύξει σύστημα καταγραφής των απόψεων των χρηστών σχετικά με τα παραγόμενα στατιστικά προϊόντα, ούτε διεξάγει ξεχωριστή έρευνα ικανοποίησης χρηστών. Επίσης, δεν εφαρμόζονται διαδικασίες για την αξιολόγηση της χρησιμότητας/καταλληλόλητας (relevance) των στατιστικών προϊόντων για τους χρήστες. Εντούτοις, η χρησιμότητα και αξιολόγηση των παραγόμενων στατιστικών προκύπτει από:  • τα σχόλια/παρατηρήσεις των χρηστών που συλλέγονται από τη συμμετοχή της ΕΕΤΤ σε Ομάδες εθνικού, Ευρωπαϊκού και διεθνές επιπέδου (Τέταρτη κατηγορία Χρηστών: Κρατικοί φορείς, Berec, ITU, OECD κ.λ.π)  • τις αναφορές σε επιπρόσθετα στοιχεία ή ανάγκες τροποποίησης/επικαιροποίησης των υφιστάμενων στοιχείων των ερωτηματολογίων που αναφέρονται από τις δύο πρώτες κατηγορίες χρηστών (Εσωτερικοί Χρήστες Πρώτου και Δεύτερου βαθμού)  • της ετήσιας καταγραφής των απόψεων/αναγκών των παρόχων ηλεκτρονικών επικοινωνιών, βάση της διαδικασίας που περιγράφεται στο άρθρο 6 της ΑΠ ΕΕΤΤ 786/03Β/10-11-2016.   |  | | --- | | * 1. **Διαδικασίες και μέτρα αξιολόγησης της ακρίβειας (accuracy) του στατιστικού προϊόντος** |   Οι εταιρείες (πάροχοι) που ερευνώνται περιλαμβάνονται στο “Μητρώο Παρόχων Δικτύων και Υπηρεσιών Ηλεκτρονικών Επικοινωνιών” της ΕΕΤΤ. Η έρευνα θεωρείται απογραφική αν και ενδέχεται κάποιες λίγες μικρές επιχειρήσεις που θα έπρεπε να απαντούν, να μην απαντούν. Το γεγονός ωστόσο εκτιμάται ότι επηρεάζει σε υπερβολικά μικρό βαθμό τα παραγόμενα αποτελέσματα της έρευνας.  Η έρευνα βασίζεται στην αξιοπιστία και ορθότητα των στοιχείων που υποβάλλουν στην ΕΕΤΤ οι πάροχοι και στην κατανόηση και εφαρμογή των οδηγιών συμπλήρωσης και των ορισμών εκ μέρους τους. Εκεί εντοπίζεται η κύρια πηγή σφαλμάτων της έρευνας. Με τη διαδικασία που ακολουθείται για την τροποποίηση του ερωτηματολογίου, τους ελέγχους που διενεργούνται κατά την συλλογή των στοιχείων, την διαθεσιμότητα του αρχείου ‘Οδηγιών Συμπλήρωσης’ του ερωτηματολογίου και την διαθεσιμότητα της ΕΕΤΤ να παρέχει διευκρινίσεις όποτε της ζητηθεί, η ΕΕΤΤ προσπαθεί να περιορίσει τα εν λόγω σφάλματα.  Επειδή η έρευνα είναι απογραφική και διασφαλίζεται η ανταπόκριση όλων των μεγάλων παρόχων σε όλες τις ερωτήσεις, δεν χρησιμοποιούνται δείκτες (Δ6-Δ9) για την αξιολόγηση της ακρίβειας των παραγόμενων στατιστικών αποτελεσμάτων.  Βλ. Παράγραφο 13 στην Έκθεση Ποιότητας.   |  | | --- | | * 1. **Εγκαιρότητα (timeliness) του στατιστικού προϊόντος (μέσος χρόνος που μεσολαβεί από τη λήξη της περιόδου αναφοράς μέχρι τη δημοσίευση των στατιστικών αποτελεσμάτων)** |   Η εγκαιρότητα ποικίλλει ανάλογα με το στατιστικό προϊόν καθώς εξαρτάται άμεσα από το εύρος των περιεχομένων του. Για παράδειγμα τα απολογιστικά οικονομικά στοιχεία αναρτώνται μετά την παρέλευση ενός τριμήνου. Η έκθεση της επισκόπησης της αγοράς μπορεί να απαιτεί την παρέλευση μεγαλύτερου διαστήματος καθώς έχει ευρύτερη θεματολογία από τα οικονομικά στοιχεία της αγοράς τηλεπικοινωνιών.  Ο μέσος χρόνος που μεσολαβεί από τη λήξη της περιόδου αναφοράς των στατιστικών αποτελεσμάτων της έρευνας μέχρι την πρώτη δημοσίευσή τους είναι περίπου 6 μήνες.  Βλ. Παράγραφο 14.1στην Έκθεση Ποιότητας της Στατιστικής διαδικασίας.   |  | | --- | | **7.4 Χρονική συνέπεια (punctuality) (μέσος χρόνος που μεσολαβεί μεταξύ της προγραμματισμένης και της πραγματικής ημερομηνίας δημοσίευσης των στατιστικών αποτελεσμάτων)** |   Η συγκεκριμένη έρευνα τροφοδοτεί με στατιστικά αποτελέσματα περισσότερα από ένα στατιστικά προϊόντα (για τα προϊόντα βλ. σημείο 3.1 στην Έκθεση Ποιότητας).  Η ΕΕΤΤ προτίθεται να παρακολουθεί την χρονική συνέπεια των εν λόγω στατιστικών προϊόντων (με την έννοια του μέσου χρόνου που μεσολαβεί μεταξύ της προγραμματισμένης και της πραγματικής ημερομηνίας δημοσίευσης των στατιστικών αποτελεσμάτων για καθένα από τα συσχετιζόμενα στατιστικά προϊόντα) μέσω του Ημερολογίου Ανακοινώσεων των παραγόμενων στατιστικών της που δημοσιεύει ετησίως.  Βλ. και Παράγραφο 14.2 στην Έκθεση Ποιότητας.   |  | | --- | | * 1. **Διαδικασίες και μέτρα αξιολόγησης της συγκρισιμότητας (γεωγραφικής και χρονικής) του στατιστικού προϊόντος** |   Η γεωγραφική συγκρισιμότητα δεν έχει εφαρμογή στη συγκεκριμένη έρευνα καθώς τα στοιχεία συλλέγονται για το σύνολο της χώρας (δηλ. σε εθνικό επίπεδο).  Όσον αφορά στην διαχρονική συγκρισιμότητα, των παραγόμενων αποτελεσμάτων της έρευνας (δηλ. καθενός παραγόμενου δείκτη), η ΕΕΤΤ :  (α) καταγράφει και αξιολογεί στο σημείο 15.2 στην Έκθεση Ποιότητας τις τυχόν αλλαγές που πραγματοποιούνται στα μεταδεδομένα ή στην διαδικασία διενέργειας της έρευνας που έχουν επίπτωση στην συνέχεια της χρονολογικής σειράς των παραγόμενων στατιστικών  (β) μετρά την διαχρονική συγκρισιμότητα ανά δείκτη (ή συνολικά για όλους τους δείκτες) υπολογίζοντας τον αριθμό των διαδοχικών συγκρίσιμων περιόδων αναφοράς (στην συγκεκριμένη περίπτωση του έτους, εφόσον τα στοιχεία συλλέγονται και διαχέονται σε ετήσια βάση) δηλ. τον αριθμό των περιόδων αναφοράς από την τελευταία διακοπή της χρονοσειράς.   |  | | --- | | **7.6 Διαδικασίες αξιολόγησης της συνέπειας[[1]](#footnote-1) (coherence) του στατιστικού προϊόντος** |   Δεν χρησιμοποιούνται συγκεκριμένοι ποσοτικοί δείκτες.  Βλ. Παραγράφους 15.3 και 15.4 στην Έκθεση Ποιότητας.   |  | | --- | | **7.7 Διαδικασίες απόκρυψης κελιών με εμπιστευτικά στοιχεία στους παραγόμενους στατιστικούς πίνακες** |   Αποφεύγεται η δημοσιοποίηση εμπιστευτικών στοιχείων. Τα σχετικά κελιά αποκόπτονται από σχεδιασμού. Εφόσον κριθεί σκόπιμο, δύναται να χρησιμοποιηθεί το μοτίβο παρουσίασης μεριδίων αγοράς με την μορφή διαστημάτων (πχ μερίδιο εντός του διαστήματος [10%-20%]) |
| **8. Διάχυση στατιστικού προϊόντος** |
| |  | | --- | | * 1. **Προκαταρκτικά αποτελέσματα – Προσωρινά αποτελέσματα – Προγραμματιζόμενες αναθεωρήσεις** |   Δεν υπάρχει υποχρέωση παραγωγής και διάχυσης προκαταρτικών ή/και προσωρινών αποτελεσμάτων της στατιστικής έρευνας/εργασίας. Εντούτοις υπάρχει η έννοια της τελευταίας τροποποίησης των δημοσιευμένων στοιχείων. Προγραμματισμένη αναθεώρηση λαμβάνει χώρα στη χρονική περίοδο δημοσίευσης στοιχείων που αφορά στο επόμενο εξάμηνο.   |  | | --- | | * 1. **Δελτίο Τύπου, στατιστικοί πίνακες και χρονοσειρές των παραγόμενων στατιστικών** |   Τα παραγόμενα δημοσιεύματα που αφορούν στις παραγόμενες στατιστικές της παρούσας στατιστικής έρευνας/ εργασίας είναι τα εξής:   * Απολογιστικά στοιχεία Υπηρεσιών Πολυμεσικής. Αφορά στις περιοδικές αναρτήσεις συναθροισμένων στοιχείων της αγοράς στον ιστότοπο της ΕΕΤΤ. Τα στοιχεία δίνονται ηλεκτρονικά σε μορφή πίνακα. Με βάση τα στοιχεία που δημοσιεύονται στο τέλος εκάστου έτους αναφοράς, οι χρήστες μπορούν να ενημερωθούν για τα συνολικά στοιχεία των Υπηρεσιών Πολυμεσικής των αδειοδοτημένων παρόχων. <https://www.eett.gr/opencms/opencms/EETT/Electronic_Communications/TelecomMarket/MarketData.html> * Έκθεση EETT - Επισκόπηση Αγορών Ηλεκτρονικών Επικοινωνιών και Ταχυδρομικών Υπηρεσιών. Τα στοιχεία παρουσιάζονται διαχρονικά σε μορφή πίνακα και γραφημάτων. Παράλληλα, υλοποιείται σχετική έκθεση που περιγράφει τα κύρια ευρήματα από την ανάλυση των στοιχείων <https://www.eett.gr/opencms/opencms/EETT/Journalists/MarketAnalysis/MarketReview/>   Δελτία τύπου ή ανακοινώσεις εκδίδονται κατά τη δημοσίευση της έκθεσης “Επισκόπηση Αγορών Ηλεκτρονικών Επικοινωνιών και Ταχυδρομικών Υπηρεσιών” και αναρτώνται στην ιστοσελίδα της ΕΕΤΤ ή/και αποστέλλονται σε δημοσιογράφους.   |  | | --- | | * 1. **Μεταδεδομένα και εκθέσεις ποιότητας της στατιστικής διαδικασίας σύμφωνα με τα ισχύοντα πρότυπα παρουσίασης στο Ευρωπαϊκό Στατιστικό Σύστημα** |   Σύνδεσμος παραπομπής στα μεταδεδομένα δεν υφίσταται. Ο σύνδεσμος παραπομπής στην Έκθεση Ποιότητας είναι: <https://www.eett.gr/opencms/export/sites/default/admin/downloads/statistics/quality.pdf>   |  | | --- | | * 1. **Αρχεία Δημόσιας Χρήσης (Public Use Files) και Αρχεία Επιστημονικής Χρήσης (Scientific Use Files)** |   Δεν υπάρχει σχετικός διαχωρισμός.   |  | | --- | | * 1. **Διαδικασίες προώθησης (marketing) του στατιστικού προϊόντος** |   Τα σχετικά στατιστικά προϊόντα δημοσιεύονται στην ιστοσελίδα της ΕΕΤΤ και δύνανται να χρησιμοποιηθούν σε δελτία τύπου, αρθρογραφία/newsletter που εκδίδονται από την ΕΕΤΤ.   |  | | --- | | * 1. **Αρχειοθέτηση στατιστικών στοιχείων και μεταδεδομένων – Βάσεις δεδομένων** |   Όσον αφορά στα μεταδεδομένα της στατιστικής έρευνας, αυτά αρχειοθετούνται σε ειδικό σημείο στον server της ΕΕΤΤ.  Διαχρονικές πληροφορίες για την έρευνα (τύπου μεταδεδομένων) είναι διαθέσιμες στο ιστοπεδίο της ΕΕΤΤ στην διεύθυνση: <https://www.eett.gr/opencms/opencms/EETT/Electronic_Communications/TelecomMarket/QuestionnairesTimetbl2022.html>  Για τα στατιστικά στοιχεία, η ΕΕΤΤ έχει δημιουργήσει (μέσω του Τμήματος Πληροφορικής της) και συντηρεί (με την βοήθεια του προαναφερθέντος Τμήματος) σχετική βάση δεδομένων, στην οποία καταχωρούνται όλα τα στοιχεία του ερωτηματολογίου. Η βάση ενημερώνεται εν γένει κατά την διάρκεια συλλογής των στοιχείων. Σε κάθε περίοδο πραγματοποιούνται κατά μέσο όρο 3-4 ενημερώσεις. Στην βάση έχουν πρόσβαση όλα τα στελέχη του Τμήματος Παρακολούθησης Αγορών και Τεκμηρίωσης.  Επιπλέον, τα στοιχεία καταχωρούνται στον server της EETT σε κοινόχρηστο κατάλογο, όπου έχουν και πάλι πρόσβαση μόνο στελέχη του Τμήματος Παρακολούθησης Αγορών και Τεκμηρίωσης. |
| **9. Αξιολόγηση στατιστικής διαδικασίας** |
| |  | | --- | | * 1. **Εκτίμηση κόστους – αποτελεσματικότητας της στατιστικής διαδικασίας** |   Η σχετική εργασία αποτιμάται σε 40 ανθρωποημέρες. Το κόστος δεν αφορά στη συγκρότηση του στατιστικού προϊόντος Έκθεση Επισκόπησης της Αγοράς και των στοιχείων που δίνονται στην ΕΕ.  Επί του παρόντος θεωρείται πολύ πρώιμο να πραγματοποιηθεί εκτίμηση του κόστους της διαδικασίας συγκριτικά με την αποτελεσματικότητάς της. |
| **9.2 Εκτίμηση του φόρτου της στατιστικής διαδικασίας για τους ερευνώμενους.** |
| Εξαρτάται από το είδος του παρόχου. Σε γενικές γραμμές, έχουν προετοιμάσει τα συστήματά τους κατά τρόπο ώστε να παράγουν αυτόματα τις σχετικές απολογιστικές πληροφορίες. |
| **9.3 Έκθεση τελευταίας αξιολόγησης της στατιστικής διαδικασίας** |
| Δεν έχει πραγματοποιηθεί αποκλειστικά για τους σκοπούς της συγκεκριμένης έρευνας. Σχόλια μπορεί να παραληφθούν από τους παρόχους καθ’ όλη την διάρκεια του έτους, το δε κύριο εργαλείο της διαδικασίας, δηλ. το ερωτηματολόγιο, ελέγχεται και εκ τούτου αξιολογείται διαρκώς και εφόσον απαιτείται, δύναται να τροποποιείται σύμφωνα με την διαδικασία που περιγράφεται στο Άρθρο 6 της Απόφασης ΕΕΤΤ με αριθμό 786/03Β/10-11-2016 «Κανονισμός διαδικασίας τακτικής συλλογής στοιχείων για την Αγορά Ηλεκτρονικών Επικοινωνιών στην Ελλάδα» (ΦΕΚ 3949/Β/2016).  Ο τελευταίος τέτοιος έλεγχος που πραγματοποιήθηκε οδήγησε σε τροποποιήσεις στα ερωτηματολόγια και τις οδηγίες συμπλήρωσης 2019.  Δεν υπήρξαν τροποποιήσεις ούτε στο περιεχόμενό του ερωτηματολογίου ούτε στις οδηγίες συμπλήρωσής του. |
| **9.4 Σχέδιο δράσης για τη βελτίωση της ποιότητας των παραγόμενων στατιστικών** |
| Ενόψει της επικείμενης έναρξης υλοποίησης του έργου «Σύστημα Παρακολούθησης Αγοράς»(ΣΠΑ) και προκειμένου για την πληρέστερη κάλυψη των αναγκών πληροφόρησης των χρηστών, κρίθηκε σκόπιμη η  επικαιροποίηση όλων των ερωτηματολογίων της αγοράς και των αντιστοίχων οδηγιών συμπλήρωσής τους.  Για το σκοπό αυτό έχει αποσταλεί αίτημα προς τους εσωτερικούς χρήστες δευτέρου βαθμού για καταγραφή των αναγκών τους σε επιπρόσθετες πληροφορίες ή των αλλαγών που κρίνουν σκόπιμες με βάση τις εξελίξεις της αγοράς. |

1. συνοχής [↑](#footnote-ref-1)