**ΦΥΛΛΟ ΤΕΚΜΗΡΙΩΣΗΣ ΣΤΑΤΙΣΤΙΚΩΝ ΔΙΑΔΙΚΑΣΙΩΝ**

**Ονομασία στατιστικής διαδικασίας: Απογραφική Έρευνα Εξέλιξης Εσόδων και Κίνησης Διασύνδεσης στις Σταθερές και στις Κινητές Επικοινωνίες**

**Κωδικός στατιστικής διαδικασίας: TELCO\_INTERCONNECTION**

|  |  |
| --- | --- |
| **ΕΠΙΚΟΙΝΩΝΙΑ** | |
| 1.1 Υπηρεσία | Εθνική Επιτροπή Τηλεπικοινωνιών και Ταχυδρομείων |
| 1.2 Υπηρεσιακή Μονάδα | Δ/νση Ανταγωνισμού  Τμήμα Παρακολούθησης Αγορών και Τεκμηρίωσης |
| 1.3 Όνομα υπευθύνου | Χρηστίνα Λίβερη, Ανδρέας Νικητόπουλος |
| 1.4 Αρμοδιότητα υπευθύνου | Υπάλληλοι |
| 1.5 Ταχυδρομική διεύθυνση | Λεωφόρος Κηφισίας 60, Μαρούσι 15125 |
| 1.6 Διεύθυνση ηλεκτρονικού ταχυδρομείου | [cliveri@eett.gr](mailto:cliveri@eett.gr), [anikitopoulos@eett.gr](mailto:anikitopoulos@eett.gr), |
| 1.7 Αριθμός τηλεφώνου | 210-6151000 |
| 1.8 Αριθμός fax | 210-6105049 |

|  |  |
| --- | --- |
| 1. **ΕΠΙΚΑΙΡΟΠΟΙΗΣΗ ΜΕΤΑΔΕΔΟΜΕΝΩΝ** | |
| 2.1 Ημερομηνία τελευταίας επικύρωσης της τεκμηρίωσης | Νοέμβριος 2022 |

|  |
| --- |
| 1. **ΚΑΘΟΡΙΣΜΟΣ ΑΝΑΓΚΩΝ** |
| **3.1 Νομική βάση που διέπει τη διενέργεια της στατιστικής διαδικασίας**  Άρθρα 12 και 38 του Ν.4070/2012 ΦΕΚ 82Α/2012 (ως ισχύει τροποποιηθείς) & Άρθρα 113 και 128 του Ν. 4727/2020 ΦΕΚ184Α/2020, (<http://www.eett.gr/opencms/opencms/EETT/Electronic_Communications/GreekLaw/Laws/>)  Ο Ελληνικός Στατιστικός Νόμος Ν. 3832/2010 (ΦΕΚ 2010) ως ισχύει τροποποιηθείς από τους Νόμους 3842/2010, 3899/2010, 3943/2011, 3965/2011, 4047/2012, 4072/2012, 4182/2013, 4244/2014, 4254/2014, 4258/2014, 4334/2015, 4484/2017, 4512/2018 και την από 18/11/2012 Πράξη Νομοθετικού Περιεχομένου  Ο Κανονισμός 223/2009 του Ευρωπαϊκού Κοινοβουλίου, όπως τροποποιήθηκε από τον Κανονισμό 2015/759 του Ευρ. Κοινοβουλίου και του Συμβουλίου σχετικά με τις Ευρωπαϊκές Στατιστικές ,([https://eur-lex.europa.eu/legal-content/EL/TXT/PDF/?uri=CELEX:32009R0223...)](https://eur-lex.europa.eu/legal-content/EL/TXT/PDF/?uri=CELEX:32009R0223...)%0d)   * Ο Κώδικας Ορθής Πρακτικής για τις Ευρωπαϊκές Στατιστικές,  όπως εγκρίθηκε από την Επιτροπή του Ευρ. Στατιστικού Στατιστικού συστήματος στις 16 Νοεμβρίου του 2017   <http://www.statistics.gr/documents/20181/1196143/code_of_practice_gr.pdf/c0421646-49ed-47be-b031-6d124dd44d14>   * Η Δήλωση ποιότητας του Ευρωπαϊκού Στατιστικού Συστήματος, (Quality Declaration of the European Statistical System), <https://ec.europa.eu/eurostat/documents/64157/4373735/01-ESS-quality-declaration.pdf/af730008-cc68-4a00-834e-82b09e3a5f0>e * Ο Κανονισμός Στατιστικών Υποχρεώσεων των Φορέων του ΕΛΣΣ, ως δημοσιεύθηκε το 2011, <http://www.statistics.gr/documents/20181/300673/Regulation_on_Statistical_Obligations.pdf/a7616a0c-921f-4997-804e-0f958fdda6a7> * Η Παρουσίαση των Αρχών και Διαδικασιών για την Πιστοποίηση των Στατιστικών του Ελληνικού Στατιστικού Συστήματος (ΕΛΣΣ),   <https://eur-lex.europa.eu/legal-content/EL/TXT/PDF/?uri=CELEX:32009R0223>  Η Απόφαση της ΕΛΣΤΑΤ η οποία δημοσιεύτηκε σε ΦΕΚ ([Κατάλογος των φορέων του Ελληνικού Στατιστικού Συστήματος](http://www.statistics.gr/documents/20181/1196143/National_Authorities_HSS_11102017_GR.pdf/7d1a0e00-5fb7-4858-b598-20250f8b1659)[-ΦΕΚ 3482/Β΄/5.10.2017)](http://www.statistics.gr/documents/20181/1196143/FEK-3482_B_5102017.pdf/c828fea0-cdb7-4d02-8f82-541b4443bbd8) και αναθεωρήθηκε με την απόφαση με ΑΡ.ΑΠ.3991/Α3-236 (ΦΕΚ 2499/Β/24-06-2020)  Η από 29 Φεβρουαρίου 2012 «Απόφαση Δέσμευσης της Ελλάδος για Εμπιστοσύνη προς τις Στατιστικές (Commitment on Confidence in Statistics)», η οποία εγκρίθηκε από το Ελληνικό Κοινοβούλιο (ΦΕΚ  [40/Α'/29-2-2012](http://www.statistics.gr/documents/20181/300673/Law4051_2012_06082014.pdf/c517eef8-378e-4b00-a3d7-2074bcd90f1f))  Ανάλογα με το εκάστοτε έγγραφο-πολιτική, παραθέτουμε ανάλογα και τις σχετικές Οδηγίες, βλέπε π.χ. τις «Οδηγίες Ποιότητας» της ΕΛΣΤΑΤ (Απρίλιος 2017),  <http://www.statistics.gr/documents/20181/1609796/ELSTAT_Quality_Instructions_GR.pdf/8dcbe807-4d67-4e4a-8405-9e4a9fc11fef>, ή την περίπτωση της Πολιτικής Ποιότητας της ΕΛΣΤΑΤ (Ιούνιος 2013) <http://www.statistics.gr/documents/20181/9b4d2860-539c-4e94-8e69-71794e08d636->   * Απόφαση ΕΕΤΤ με αριθμό 834/2/9-11-2017 «Κανονισμός Γενικών Αδειών» (ΦΕΚ 4262/Β/2017), 839/3/30-4-2018, 991/4/31-5-2021 ως ισχύει τροποποιηθείσα * Απόφαση ΕΕΤΤ με αριθμό 786/03Β/10-11-2016 «Κανονισμός διαδικασίας τακτικής συλλογής στοιχείων για την Αγορά Ηλεκτρονικών Επικοινωνιών στην Ελλάδα» (ΦΕΚ 3949/Β/2016)   **3.2 Σκοπός της στατιστικής διαδικασίας**  Η συγκεκριμένη διαδικασία αποσκοπεί στη συλλογή των απαραίτητων στοιχείων πληροφόρησης για τις υπηρεσίες διασύνδεσης (π.χ. εκκίνηση και τερματισμός κλήσεων κ.ά.) από κάθε έναν από τους υπόχρεους παρόχους καθώς και των συμφωνιών διασύνδεσης με εθνικούς παρόχους, ώστε να εξασφαλιστεί η ορθή συμπερίληψη της επίδρασης που ασκούν στην εγχώρια αγορά και της ανταγωνιστικής επίδοσης τους στις οικονομοτεχνικές αναλύσεις και στις εξειδικευμένες έρευνες που διενεργεί η ΕΕΤΤ στο πλαίσιο των αρμοδιοτήτων της.  Επίσης, χρησιμοποιείται από την ΕΕΤΤ και για την παραγωγή πληροφόρησης/ δεικτών που χρησιμοποιούνται για διοικητικούς σκοπούς (π.χ. μερίδια αγοράς των παρόχων).  **3.3 Κατάλογος των βασικών χρηστών των παραγόμενων στατιστικών από τη στατιστική διαδικασία**  Διακρίνονται 4 κατηγορίες Χρηστών:  Α. **Εσωτερικοί Χρήστες πρώτου βαθμού**: Οι εργαζόμενοι στην ΕΕΤΤ που τους έχει ανατεθεί η ευθύνη διαχείρισης του συγκεκριμένου εργαλείου έρευνας και η διασφάλισης της λήψης έγκυρων και έγκαιρων στοιχείων από τους Παρόχους. Οι συγκεκριμένοι χρήστες οφείλουν να προετοιμάσουν τα δεδομένα πριν δοθούν σε χρήστη επόμενης βαθμίδας. Η ‘προετοιμασία’ αφορά στη συλλογή των πρωτογενών στοιχείων, στην διεξαγωγή λογικών ελέγχων, στην διασταύρωση των στοιχείων με στοιχεία άλλων ερωτηματολογίων, στην επικοινωνία με τον Πάροχο (εφόσον απαιτείται) για την παροχή διευκρινίσεων/επανεξέταση των στοιχείων/πραγματοποίηση διορθώσεων ή επιβεβαίωση των στοιχείων), στην ευθύνη καταχώρησης των στοιχείων στην βάση δεδομένων της ΕΕΤΤ, στην εξαγωγή των σχετικών δεικτών.  Οι εσωτερικοί χρήστες πρώτου βαθμού είναι αυτοί που πρώτοι ελέγχουν την ανάγκη επικαιροποίησης του σχετικού ερωτηματολογίου συλλογής στοιχείων και των Οδηγιών Συμπλήρωσής του, που επιμελούνται των αλλαγών και που επίσης φροντίζουν για την συμπλήρωση/παροχή των σχετικών στατιστικών σε φορείς όπως Ευρ Επιτροπή, ITU, κ.λπ. Πρόκειται λοιπόν για τους χρήστες που οι ίδιοι πρώτοι ανιχνεύουν τις ανάγκες σε νέα στοιχεία, τα προβλήματα του ερωτηματολογίου και γενικότερα τις ανάγκες τροποποίησής του.  Β. **Εσωτερικοί Χρήστες δεύτερου βαθμού:** Οι εργαζόμενοι στην ΕΕΤΤ που χρειάζονται περιοδικά συγκεκριμένες δομές δεδομένων ή ad hoc στοιχεία για το αντικείμενο της εργασίας τους. Για το σκοπό αυτό προετοιμάζουν κατάλληλα αιτήματα, που αφού εγκριθούν από την ιεραρχική δομή, επιχειρείται να ικανοποιηθούν από τους εσωτερικούς χρήστες πρώτου βαθμού. Το βήμα της έγκρισης αφορά σε θέματα όπως απόρρητο, διαθεσιμότητα και, κυρίως, κατάλληλη περιγραφή. Ελλείψει κατάλληλης περιγραφής, κανένα αίτημα δεν ικανοποιείται. Εάν απαιτηθεί τα αιτήματα αυτά επικαιροποιούνται κατόπιν συνεννοήσεων μεταξύ των εσωτερικών χρηστών. Για τα στοιχεία που ανταλλάσσονται καταγράφονται παρατηρήσεις από τον εσωτερικό χρήστη πρώτου βαθμού, εφόσον κρίνει ότι χρειάζονται διευκρινίσεις.  Γ. **Πάροχοι, δημοσιογράφοι, πανεπιστήμια, ερευνητές και γενικό κοινό**: Οι συγκεκριμένοι χρήστες λαμβάνουν τα επεξεργασμένα στοιχεία καθώς και τις εκθέσεις για να τα αξιοποιήσουν στην εργασία τους ή να τα αναπαράγουν.  Δ. **Κρατικοί φορείς, Ευρωπαϊκοί και Διεθνείς Οργανισμοί**. Ο ρόλος τους είναι παρόμοιος με αυτόν των εσωτερικών χρηστών δευτέρου βαθμού. Τα αιτήματά τους για στοιχεία, συνήθως μεταφέρονται στην ΕΕΤΤ μέσω ερωτηματολογίων που οφείλουν να συμπληρωθούν εντός συγκεκριμένης προθεσμίας.  **3.4 Κατάλογος των βασικών χρήσεων των παραγόμενων στατιστικών από τους χρήστες**  Τα κύρια στατιστικά προϊόντα στα οποία αξιοποιούνται τα παραγόμενα στατιστικά είναι τα ακόλουθα:   * Απολογιστικά στοιχεία πληροφόρησης Εσόδων και Κίνησης Διασύνδεσης στις Σταθερές και στις Κινητές Επικοινωνίες. Αφορά στις περιοδικές αναρτήσεις συναθροισμένων στοιχείων της αγοράς στον ιστότοπο της ΕΕΤΤ. Τα στοιχεία δίνονται ηλεκτρονικά σε μορφή πίνακα, γραφημάτων ή και σε ηλεκτρονική μορφή προς μεταφόρτωση, πχ. csv. * Απολογιστικά στοιχεία για τη Γενική Διεύθυνση της Ευρωπαϊκής Επιτροπής CONNECT και τους συνεργαζόμενους φορείς. Αφορά στην περιοδική υποβολή στοιχείων σε προτυποποιημένες φόρμες με βάση τον ετήσιο προγραμματισμό της ΕΕ. Τα στοιχεία δίνονται ηλεκτρονικά σε μορφή πίνακα. * Απολογιστικά στοιχεία για το Σώμα Ευρωπαίων Ρυθμιστών των Ηλεκτρονικών Επικοινωνιών [Body of European Regulators for Electronic Communications (BEREC)] και τους συνεργαζόμενους φορείς. Αφορά στην περιοδική ή και ad hoc υποβολή στοιχείων σε προτυποποιημένες φόρμες με βάση τον ετήσιο προγραμματισμό των σχετικών ομάδων εργασίας του BEREC. Τα στοιχεία δίνονται ηλεκτρονικά σε μορφή πίνακα. * Απολογιστικά στοιχεία για τη Διεθνή Ένωση Τηλεπικοινωνιών [International Telecommunication Union (ITU)]. Αφορά στην περιοδική υποβολή στοιχείων σε προτυποποιημένες φόρμες με βάση τον ετήσιο προγραμματισμό της ITU. Τα στοιχεία δίνονται ηλεκτρονικά σε μορφή πίνακα. * Έκθεση EETT - Επισκόπηση Αγορών Ηλεκτρονικών Επικοινωνιών και Ταχυδρομικών Υπηρεσιών. Αφορά στην περιοδική υποβολή στοιχείων σε προτυποποιημένες φόρμες με βάση τον ετήσιο προγραμματισμό της EETT. Τα στοιχεία δίνονται ηλεκτρονικά σε μορφή πίνακα. Παράλληλα, υλοποιείται σχετική έκθεση που περιγράφει τα κύρια ευρήματα από την ανάλυση των στοιχείων. * Παρακολούθηση, ρύθμιση και εποπτεία της αγοράς ηλεκτρονικών επικοινωνιών.   Πέραν των παραπάνω τυποποιημένων χρήσεων των στατιστικών, τα στοιχεία που συλλέγονται από την παραπάνω έρευνα χρησιμοποιούνται σε αναλύσεις αγορών, εξέταση καταγγελιών και αυτεπάγγελτων ελέγχων καθώς και σε εξειδικευμένες μελέτες, είτε αυτόνομα είτε σε διασταυρώσεις με άλλες πηγές πληροφόρησης. Ενδεικτικά, ακολουθεί πίνακας αναφορικά με τις τυποποιημένες χρήσεις.   |  |  |  |  |  |  | | --- | --- | --- | --- | --- | --- | | **Φορέας** | ***Όνομα ερωτηματολογίου*** | ***Περιοδικό-τητα*** | ***Πότε έρχεται*** | ***Πότε υποβάλλεται*** | ***έτος αναφοράς*** | | ITU | ITU long statistical questionnaire | Ετήσιο | Ιούλιος | Σεπτέμβριος | Προηγούμενο | | EE | Report on Electronic Communications Regulation and Markets – List of Topics & Questions” | Ετήσιο | Νοέμβριος | Δεκέμβριος | Τρέχον | | ΕΕΤΤ | Επισκόπηση Αγοράς | Ετήσια |  | Ιανουάριος-Φεβρουάριος | Προηγούμενο |   **3.5 Ανάγκες χρηστών σε στατιστική πληροφόρηση που δεν έχουν ικανοποιηθεί και ενέργειες για την ικανοποίηση αυτών των αναγκών**  Μέχρι στιγμής δεν υφίστανται μη ικανοποιημένες ανάγκες χρηστών σε στατιστική πληροφόρηση. Εν γένει, όλες οι κατηγορίες χρηστών (βλ. στοιχείο 3.3) μπορούν να προσφέρουν ενημέρωση για συγκεκριμένες ανάγκες τους που δεν καλύπτονται από τις υφιστάμενες δομές στοιχείων. Οι ανάγκες/αιτήματα για στατιστική πληροφόρηση καταλήγουν στους Εσωτερικούς Χρήστες πρώτου βαθμού (βλέπε στοιχείο 3.3) και στον Προϊστάμενο του Τμήματος Παρακολούθησης Αγορών και Τεκμηρίωσης. Οι ανάγκες αυτές εξετάζονται και αποτιμούνται, αναλύοντας το σχετικό κόστος-όφελος και λαμβάνοντας ταυτόχρονα υπόψη τις ιδιαιτερότητες της ελληνικής αγοράς, τις προτεραιότητες και ανάγκες της ίδιας της ΕΕΤΤ σε στοιχεία, κ.λπ. Έτσι, π.χ. νέα ερωτήματα ή ερωτήματα βάσει νέων ορισμών, δύνανται να οδηγήσουν σε αλλαγές των υφιστάμενων ερωτημάτων της έρευνας ή/και των μεταδεδομένων της, από την επόμενη ετήσια περίοδο διεξαγωγής της, κατόπιν διαβούλευσης των αλλαγών με τους υπόχρεους παρόχους. Η σχετική διαδικασία που ακολουθείται περιγράφεται στο άρθρο 6 της ΑΠ ΕΕΤΤ 786/03Β/10-11-2016. |
| **4. ΣΧΕΔΙΑΣΜΟΣ ΣΤΑΤΙΣΤΙΚΗΣ ΔΙΑΔΙΚΑΣΙΑΣ** |
| **4.1 Πληθυσμός – στόχος – Πλαίσιο δειγματοληψίας (για δειγματοληπτικές έρευνες)**  Η συγκεκριμένη έρευνα είναι απογραφική επί των υπόχρεων παρόχων. Κάθε έτος, υπόχρεοι πάροχοι υποβολής στοιχείων είναι όλοι οι αδειοδοτημένοι πάροχοι οι οποίοι: (α) έχουν ετήσιο, συνολικό κύκλο εργασιών από αδειοδοτημένες υπηρεσίες που υπερβαίνει τις €150.000 και (β) παρέχουν ή λαμβάνουν υπηρεσίες διασύνδεσης (διαθέτουν συμφωνίες διασύνδεσης με παρόχους στην Ελλάδα ή το εξωτερικό). Αδειοδοτημένος πάροχος είναι Κάθε εταιρεία ή φυσικό πρόσωπο που είναι εγγεγραμμένη/ο στο Μητρώο Παροχών Δικτύων και Υπηρεσιών Ηλεκτρονικών Επικοινωνιών της ΕΕΤΤ.  **4.2 Ερευνώμενη(-ες) μονάδα(-ες)**  Η εγγεγραμμένη οικονομική οντότητα στο Μητρώο Παρόχων Δικτύων και Υπηρεσιών Ηλεκτρονικών Επικοινωνιών της ΕΕΤΤ ή η ενιαία οικονομική οντότητα περισσοτέρων της μιας εγγεγραμμένης οικονομικής οντότητας, εφόσον συντρέχει τέτοιος λόγος, όπως στην περίπτωση του ΟΤΕ.  **4.3 Στατιστική(-ες) μονάδα(-ες)**  Η εγγεγραμμένη οικονομική οντότητα στο Μητρώο Παρόχων Δικτύων και Υπηρεσιών Ηλεκτρονικών Επικοινωνιών της ΕΕΤΤ.  **4.4 Μεταδεδομένα της στατιστικής διαδικασίας (έννοιες, ορισμοί, ταξινομήσεις)**  Οι έννοιες, οι ορισμοί και οι οδηγίες συμπλήρωσης είναι αναρτημένες στην κατάλληλη θέση στον ιστότοπο της ΕΕΤΤ μαζί με το υπόδειγμα του προς συμπλήρωση ερωτηματολογίου. Η επικαιροποίησή τους είναι ευθύνη του αρμόδιου στελέχους. Ακολουθούν τα σχετικά μεταδεδομένα ως έχουν στις 30/04/2022 για τη συγκεκριμένη έρευνα.  Αριθμός Φύλλων Έρευνας: 2  **Τίτλος 1ου Φύλλου Έρευνας: Διασύνδεση Εταιριών**  Μεταβλητές Συλλογής: Κατηγορίες κίνησης σε λεπτά (χρόνος), Κατηγορίες Εσόδων/Τελών σε Ευρώ.  Συχνότητα Συλλογής: 2 Φορές ανά έτος ανά εξάμηνο αναφοράς  Περίοδος Αναφοράς: Εξάμηνο Α και Εξάμηνο Β Οικονομικού Έτους  Ενότητες Φύλλου Έρευνας: 6  **Πρώτη Ενότητα Πρώτου Φύλλου Έρευνας:** **Εθνική κίνηση - συνδρομητικοί αριθμοί (γεωγραφικοί & κινητοί)**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 30  Πλήθος Μεταβλητών που συμπληρώνονται από ερωτώμενο: 30  Πλήθος Μεταβλητών που συμπληρώνονται αυτόματα: 30  Πλήθος Κατηγοριών: 4  Τίτλοι Μεταβλητών:   1. Εσωτερική κίνηση 2. Αυτοπαροχή εκκίνησης κλήσεων 3. Κίνηση που τερματίζουν άλλοι πάροχοι στο δίκτυο σας / Εταιρείες κινητής – Σύνολο [συμπληρώνεται αυτόματα] 4. COSMOTE 5. VODAFONE 6. WIND 7. CYTA 8. Κίνηση που τερματίζουν άλλοι πάροχοι στο δίκτυο σας / Εταιρείες σταθερής – Σύνολο [συμπληρώνεται αυτόματα] 9. ΟΤΕ 10. Κίνηση που τερματίζουν άλλοι πάροχοι στο δίκτυο σας / Εναλλακτικοί πάροχοι σταθερής – Σύνολο [συμπληρώνεται αυτόματα] 11. WIND 12. FORTHNET 13. VODAFONE 14. CYTA 15. Λοιποί 16. Κίνηση που τερματίζετε εσείς σε δίκτυα άλλων παρόχων / Εταιρείες κινητής – Σύνολο [συμπληρώνεται αυτόματα] 17. COSMOTE 18. VODAFONE 19. WIND 20. CYTA 21. Κίνηση που τερματίζετε εσείς σε δίκτυα άλλων παρόχων / Εταιρείες σταθερής – Σύνολο [συμπληρώνεται αυτόματα] 22. OTE 23. Κίνηση που τερματίζετε εσείς σε δίκτυα άλλων παρόχων / Εναλλακτικοί πάροχοι σταθερής – Σύνολο [συμπληρώνεται αυτόματα] 24. WIND 25. FORTHNET 26. VODAFONE 27. CYTA 28. Λοιποί 29. Εκκίνηση για λογαριασμό εγχώριων παρόχων / Σύνολο αγοράς - μέσω Επιλογής / Προεπιλογής Φορέα 30. Εκκίνηση για λογαριασμό εγχώριων παρόχων / Σύνολο αγοράς - στο πλαίσιο διμερών συμφωνιών (χωρίς χρήση κωδικών όπως 807 κλπ)   Τίτλοι Κατηγοριών:   1. Αυτοπαροχή – Κίνηση (λεπτά)   Κίνηση που τερματίζουν άλλοι πάροχοι στο δίκτυο σας - Φωνή (διασύνδεση TDM):   1. Κίνηση τερματισμού (local + single tandem + double tandem) (λεπτά) 2. Έσοδα Τερματισμού (ευρώ) 3. Κίνηση μέσω δεσμοπ/νης διαβίβασης (double tandem) (λεπτά) 4. Έσοδα δεσμοπ/νης διαβίβασης (ευρώ)   Κίνηση που τερματίζουν άλλοι πάροχοι στο δίκτυο σας - Φωνή (διασύνδεση IP):   1. Κίνηση (λεπτά) 2. Έσοδα (ευρώ)   Κίνηση που τερματίζετε εσείς σε δίκτυα άλλων παρόχων - Φωνή (διασύνδεση TDM):   1. Κίνηση (λεπτά) 2. Τέλη (ευρώ)   Κίνηση που τερματίζετε εσείς σε δίκτυα άλλων παρόχων - Φωνή (διασύνδεση IP):   1. Κίνηση (λεπτά) 2. Τέλη (ευρώ)   Εκκίνηση για λογαριασμό εγχώριων παρόχων:   1. Κίνηση συλλογής (λεπτά) 2. Έσοδα συλλογής (ευρώ) 3. Κίνηση μέσω δεσμοπ/νης διαβίβασης (double tandem) (λεπτά) 4. Έσοδα δεσμοπ/νης διαβίβασης (ευρώ)   **Δεύτερη Ενότητα Πρώτου Φύλλου Έρευνας: Εθνική κίνηση - μη γεωγραφικοί αριθμοί**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 8  Πλήθος Μεταβλητών που συμπληρώνονται από ερωτώμενο: 7  Πλήθος Μεταβλητών που συμπληρώνονται αυτόματα: 1  Πλήθος Κατηγοριών: 7  Τίτλοι Μεταβλητών:  Κλήσεις που εκκινούν από συνδρομητές σας ή που τερματίζουν σε συνδρομητές σας:   1. Προς σύντομους κωδικούς 10xxx, 11xxx (εκτός 116xx, 118xx) και 181xx-183xx 2. Προς αριθμούς 800, 801 3. Προς αριθμούς 807 4. Προς αριθμούς αυξημένης χρέωσης (όλες οι αριθμοσειρές και οι σύντομοι κωδικοί), με τιμολόγηση ανά λεπτό 5. Προς αριθμούς αυξημένης χρέωσης (όλες οι αριθμοσειρές και οι σύντομοι κωδικοί), με τιμολόγηση ανά κλήση 6. Προς λοιπούς αριθμούς με τιμολόγηση ανά λεπτό 7. Προς λοιπούς αριθμούς με τιμολόγηση ανά κλήση 8. Σύνολο - [συμπληρώνεται αυτόματα]   Τίτλοι Κατηγοριών:   1. Από συνδρομητές σας προς το οικείο δίκτυο: Κίνηση (λεπτά)   Από συνδρομητές σας προς άλλα δίκτυα:   1. Κίνηση (λεπτά) 2. Έσοδα (ευρώ) 3. Τέλη (ευρώ)   Από άλλα δίκτυα προς το δίκτυο σας:   1. Κίνηση (λεπτά) 2. Έσοδα (ευρώ) 3. Τέλη (ευρώ)   **Τρίτη Ενότητα Πρώτου Φύλλου Έρευνας: Διεθνής Κίνηση**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 2  Πλήθος Μεταβλητών που συμπληρώνονται από ερωτώμενο: 2  Πλήθος Μεταβλητών που συμπληρώνονται αυτόματα: 0  Πλήθος Κατηγοριών: 3  Τίτλοι Μεταβλητών:   1. Διεθνής εξερχόμενη - Ανεξάρτητα προέλευσης (συνδρομητές σας ή διαβίβαση), χωρίς διαμεσολάβηση άλλου εγχώριου παρόχου 2. Διεθνής εισερχόμενη - Κίνηση από το εξωτερικό, χωρίς μεσολάβηση άλλου εγχωρίου παρόχου, για τερματισμό είτε απ' ευθείας σε συνδρομητές σας είτε σε άλλα εγχώρια δίκτυα   Τίτλοι Κατηγοριών:   1. Κίνηση (λεπτά) 2. Έσοδα (ευρώ) 3. Τέλη (ευρώ)   **Τέταρτη Ενότητα Πρώτου Φύλλου Έρευνας: Κίνηση διαβίβασης - μη δεσμοποιημένη**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 7  Πλήθος Μεταβλητών που συμπληρώνονται από ερωτώμενο: 6  Πλήθος Μεταβλητών που συμπληρώνονται αυτόματα: 1  Πλήθος Κατηγοριών: 3  Τίτλοι Μεταβλητών:  Κίνηση διαβίβασης:   1. που εξυπηρετούν άλλοι εθνικοί πάροχοι για λογαριασμό σας 2. που εξυπηρετείτε εσείς από παρόχους του εσωτερικού σε άλλους παρόχους του εσωτερικού 3. που εξυπηρετείτε εσείς από εθνικούς παρόχους σε παρόχους του εξωτερικού 4. που εξυπηρετείτε εσείς από παρόχους του εξωτερικού σε εθνικούς παρόχους 5. που εξυπηρετείτε εσείς από παρόχους του εξωτερικού 6. σε άλλους παρόχους του εξωτερικού 7. Σύνολο - [συμπληρώνεται αυτόματα] 8. Κίνηση από χώρες εκτός ΕΕΑ - που τερματίζει σε συνδρομητές του δικτύου σας, μέσω άλλων εθνικών παρόχων   Τίτλοι Κατηγοριών:   1. Κίνηση (λεπτά) 2. Έσοδα (ευρώ)   **Πέμπτη Ενότητα Πρώτου Φύλλου Έρευνας: Εθνική Περιαγωγή (για Διασύνδεση κινητής)**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 5  Πλήθος Μεταβλητών που συμπληρώνονται από ερωτώμενο: 4  Πλήθος Μεταβλητών που συμπληρώνονται αυτόματα: 1  Πλήθος Κατηγοριών: 6  Τίτλοι Μεταβλητών:  Ανά υπηρεσία:   1. Φωνή (λεπτά) 2. SMS (αριθμός SMS) 3. MMS (αριθμός MMS) 4. Data (MBytes) 5. Σύνολο - [συμπληρώνεται αυτόματα]   Τίτλοι Κατηγοριών:  Που εκκινεί από συνδρομητές σας:   1. Κίνηση (λεπτά) 2. Έσοδα (ευρώ) 3. Τέλη (ευρώ)   Που τερματίζει σε συνδρομητές σας:   1. Κίνηση (λεπτά) 2. Έσοδα (ευρώ) 3. Τέλη (ευρώ)   **Έκτη Ενότητα Πρώτου Φύλλου Έρευνας: Συνολικά Έσοδα-Τέλη**  Πίνακας Μονής εισόδου  Πλήθος Μεταβλητών: 2  Πλήθος Μεταβλητών που συμπληρώνονται από ερωτώμενο: 0  Πλήθος Μεταβλητών που συμπληρώνονται αυτόματα: 2  Τίτλοι Μεταβλητών:   1. Έσοδα Διασύνδεσης - [συμπληρώνεται αυτόματα] 2. Τέλη Διασύνδεσης - [συμπληρώνεται αυτόματα]   **Τίτλος 2ου Φύλλου Έρευνας: Συμφωνίες διασύνδεσης**  Μεταβλητές Συλλογής: Οικονομικά μεγέθη σε Ευρώ και Κείμενο.  Συχνότητα Συλλογής: 1 Φορά ανά έτος  Περίοδος Αναφοράς: τέλος δεύτερου Εξαμήνου του έτους  Ενότητες Φύλλου Έρευνας: 1  **Πρώτη Ενότητα Δεύτερου Φύλλου Έρευνας.**  Πίνακας διπλής εισόδου. Στις γραμμές ορίζονται οι μεταβλητές και στις στήλες οι κατηγορίες των μεταβλητών.  Πλήθος Μεταβλητών: 12  Πλήθος Μεταβλητών που συμπληρώνονται από ερωτώμενο: 12  Πλήθος Μεταβλητών που συμπληρώνονται αυτόματα: 0  Τίτλοι Μεταβλητών   1. Όνομα παρόχου (διακριτικός τίτλος) 2. Αριθμός Μητρώου ΕΕΤΤ   Υπηρεσίες που καλύπτονται:   1. Τερματισμός στο δίκτυο σας 2. Τερματισμός στο δίκτυο του άλλου παρόχου 3. Συλλογή από το δίκτυο σας 4. Συλλογή από το δίκτυο του άλλου παρόχου 5. Διαβίβαση εσωτερικού (παρέχετε) 6. Διαβίβαση εσωτερικού (σας παρέχουν) 7. Διαβίβαση εξωτερικού (παρέχετε) 8. Διαβίβαση εξωτερικού (σας παρέχουν) 9. Διασύνδεση μη γεωγραφικών αριθμών 10. Εθνική Περιαγωγή   **4.5 Κατάλογος μεταβλητών**  Χρησιμοποιούμενη πηγή δεδομένων: Προέρχονται από Συμφωνίες Διασύνδεσης του Παρόχου  Κατώτερο Επίπεδο Γεωγραφικής Ταξινόμηση: Εθνικό  Κατώτερο Επίπεδο άλλης Ταξινόμησης: Είδος Υπηρεσίας ανά Χονδρική ή Λιανική Αγορά   |  |  |  | | --- | --- | --- | | Α/Α | Όνομα | Ορισμός | | | | 1 | Εκκίνηση κλήσεων για λογαριασμό άλλων παρόχων | Πρόκειται για υπηρεσία που παρέχεται από τον πάροχο εκκίνησης (κατά κανόνα ΟΤΕ) προς παρόχους έμμεσων υπηρεσιών (δηλαδή παρόχους που χρησιμοποιούν Επιλογή ή Προεπιλογή Φορέα). Ο πάροχος εκκίνησης συλλέγει κλήσεις από συνδρομητές, οι οποίοι έχουν σύμβαση με παρόχους έμμεσων υπηρεσιών αλλά είναι συνδεδεμένοι στο δίκτυο του, και την προωθεί στους αντίστοιχους παρόχους. Κατά συνέπεια, εδώ ζητούμε από τον ΟΤΕ να καταγράψει την κίνηση μέσω Επιλογής / Προεπιλογής Φορέα.  Επίσης ζητούμε από τους εναλλακτικούς παρόχους να καταγράψουν πιθανή κίνηση που συλλέγουν για λογαριασμό άλλων παρόχων στο πλαίσιο σχετικών εμπορικών συμφωνιών (εξαιρουμένης της κίνησης που συλλέγεται μέσω καρτών προπληρωμένου χρόνου ομιλίας).  Για λόγους συμβατότητας και οι δύο ερωτήσεις εμφανίζονται σε όλα τα ερωτηματολόγια διασύνδεσης (ΟΤΕ, εταιρειών σταθερής πλην ΟΤΕ, κινητών).  Από την παροχή της υπηρεσίας αυτής προκύπτει έσοδο εκκίνησης κλήσεων για λογαριασμό του παρόχου εκκίνησης.  Ο ΟΤΕ να καταγράφει τη συνολική κίνηση () και τα έσοδα (για το σύνολο της αγοράς και ανεξαρτήτως τύπου διαβίβασης δηλ. local, single tandem, double tandem). Θα πρέπει όμως να διακρίνει κίνηση & έσοδο εκκίνησης κλήσεων και κίνηση & έσοδο δεσμοποιημένης διαβίβασης (που αφορά διασύνδεση τύπου double tandem).  Οι εναλλακτικοί πάροχοι καταγράφουν τη συνολική κίνηση που συλλέγουν για λογαριασμό άλλων εγχωρίων παρόχων, στο πλαίσιο συμφωνιών διασύνδεσης και χωρίς τη χρήση κωδικών (όπως 807 κλπ).  Η υπηρεσία αυτή δεν αφορά τα δίκτυα κινητής τηλεφωνίας. | | 2 | Αυτοπαροχή εκκίνησης κλήσεων | Ζητούμε την παροχή υπηρεσιών εκκίνησης κλήσεων προς το λιανικό άκρο ενός παρόχου. Κατά συνέπεια, εδώ καταγράφεται η κίνηση που εκκινεί από συνδρομητές, οι οποίοι είναι απ’ ευθείας συνδεδεμένοι στο δίκτυο που εξυπηρετεί τις κλήσεις τους και κατά συνέπεια η εκκίνηση γίνεται κατ’ ευθείαν στο δίκτυο αυτό.  Η κίνηση αυτή συμπληρώνεται από όλους τους παρόχους (ΟΤΕ, εταιρείες σταθερής πλην ΟΤΕ, κινητοί). | | 3 | Τερματισμός κλήσεων | Πρόκειται για υπηρεσία, κατά την οποία μία κλήση μεταφέρεται στο δίκτυο τερματισμού (ήτοι στο δίκτυο στο οποίο είναι συνδεδεμένος ο συνδρομητής που λαμβάνει την κλήση) από ένα άλλο δίκτυο, το οποίο για λόγους απλότητας αποκαλούμε δίκτυο εκκίνησης. Το δίκτυο εκκίνησης μπορεί να είναι το δίκτυο, από το οποίο εκκινεί η κλήση αυτή αλλά μπορεί να είναι και ένα δίκτυο, το οποίο εξυπηρετεί την κλήση αυτή στο πλαίσιο υπηρεσιών διαβίβασης (εσωτερικού ή και εξωτερικού).  Ο τερματισμός κλήσεων δημιουργεί έσοδο για το δίκτυο τερματισμού, το οποίο καλείται να καταβάλει το δίκτυο εκκίνησης.  Στο πλαίσιο των ερωτηματολογίων διασύνδεσης ζητούμε από κάθε πάροχο να καταγράψει την κίνηση τερματισμού που δέχεται ως δίκτυο τερματισμού, μαζί με τα σχετικά έσοδα τερματισμού που εισπράττει, αλλά και αυτή που μεταφέρει σε άλλους παρόχους, ως δίκτυο εκκίνησης, μαζί με τα σχετικά τέλη τερματισμού που καταβάλλει.  Από την κίνηση και τα έσοδα τερματισμού θα πρέπει να εξαιρείται κίνηση που εκκινεί από χώρες εκτός ΕΕΑ και τερματίζεται στο δίκτυο σας από άλλους εγχώριους παρόχους με βάση εμπορικές συμφωνίες. Η κίνηση αυτή θα πρέπει να καταγράφεται στην μεταβλητή: Κίνηση διαβίβασης – κίνηση από χώρες εκτός ΕΕΑ. | | 4 | Εσωτερική κίνηση (αυτοπαροχή τερματισμού κλήσεων) | Αυτοπαροχή τερματισμού κλήσεων έχουμε όταν το δίκτυο τερματισμού συμπίπτει με το δίκτυο εκκίνησης. Κατά συνέπεια, ως εσωτερική κίνηση νοείται η κίνηση που εκκινεί από συνδρομητές ενός δικτύου (είτε αυτοί είναι απ’ ευθείας συνδεδεμένοι σε αυτό είτε όχι, π.χ. συνδρομητές επιλογής ή προεπιλογής φορέα ή μέσω καρτών κλπ), και καταλήγει σε συνδρομητές, οι οποίοι είναι απ’ ευθείας συνδεδεμένοι στο ίδιο δίκτυο.  Ειδικά για τα δίκτυα κινητής τηλεφωνίας, στην εσωτερική κίνηση περιλαμβάνεται και η κίνηση, για τη συλλογή ή τον τερματισμό της οποίας χρησιμοποιούνται υπηρεσίες εθνικής περιαγωγής. | | 5 | Διασύνδεση TDM / ΙΡ | Σύμφωνα με την ανάλυση της αγοράς διασύνδεσης του 2014 (Απόφαση ΕΕΤΤ 714/09/10-4-2014) αναγνωρίζεται ότι οι πάροχοι διασυνδέονται μεταξύ τους με χρήση τεχνολογίας είτε TDM είτε IP. Κατά συνέπεια τα ρυθμιστικά μέτρα για τον τερματισμό κλήσεων επιβάλλονται εξ ίσου και για τις δύο τεχνολογίες. Τα τέλη τερματισμού είναι επίσης κοινά. Ωστόσο ο τερματισμός κατά τεχνολογία ΙΡ στο δίκτυο του ΟΤΕ δεν διακρίνεται σε τοπικό/ απλής διαβίβασης / διπλής διαβίβασης και κατά συνέπεια δεν εφαρμόζεται τέλος διαβίβασης.  Για τις ανάγκες του παρόντος ερωτηματολογίου και προκειμένου να έχει η ΕΕΤΤ μία σαφή εικόνα για την πορεία μετάβασης από τεχνολογία TDM σε τεχνολογία ΙΡ (δίκτυα NGN), ζητούμε από κάθε πάροχο τόσο σταθερής (ΟΤΕ και εναλλακτικοί πάροχοι) όσο και κινητής να καταγράψει χωριστά την κίνηση τερματισμού και τα έσοδα /η τέλη τερματισμού βάσει τεχνολογίας (TDM / IP). | | 6 | Κίνηση Local / Single Tandem / Double Tandem | Δεν υφίσταται διαφοροποίηση στο τέλος εκκίνησης ή τερματισμού με βάση τον τύπο διασύνδεσης (local, single tandem, double tandem). Κατόπιν τούτου ο ΟΤΕ θα πρέπει να παρέχει την κίνηση εκκίνησης ή τερματισμού κλήσεων συνολικά χωρίς την ως άνω διάκριση.  Λαμβάνοντας υπόψη ότι, ειδικά για την κίνηση διπλής διαβίβασης χρεώνεται επιπρόσθετα και ένα (μη ρυθμιζόμενο) τέλος διαβίβασης, ζητούμε από τον ΟΤΕ να παρέχει επιπλέον την κίνηση και τα έσοδα του από υπηρεσίες δεσμοποιημένης διαβίβασης κατά την εκκίνηση και τον τερματισμό κλήσεων. | | 7 | Μη γεωγραφικοί αριθμοί | Νοούνται όλες οι αριθμοσειρές πλην των συνδρομητικών αριθμών ήτοι των αριθμοσειρών 2xx και 6xxx. | | 8 | Κλήσεις προς μη γεωγραφικούς αριθμούς | Νοούνται οι κλήσεις που εκκινούν από συνδρομητές ενός δικτύου προς μη γεωγραφικούς αριθμούς. Στα ζητούμενα στοιχεία για διασύνδεση μη γεωγραφικών αριθμών δεν συμπεριλαμβάνονται SMS ή MMS.  Στην ενότητα αυτή ζητούμε να καταγραφούν όλες οι κλήσεις προς μη γεωγραφικούς αριθμούς, κατηγοριοποιημένοι ως εξής στα αντίστοιχα κελιά:  Α. Προς σύντομους κωδικούς 10xxx, 11xxx (εκτός 116xx, 118xx) και 181xx-183xx  Β. Προς αριθμούς 800, 801  Γ. Προς αριθμούς 807  Δ. Προς αριθμούς αυξημένης χρέωσης (όλες οι αριθμοσειρές και οι σύντομοι κωδικοί), με τιμολόγηση ανά λεπτό  Ε. Προς αριθμούς αυξημένης χρέωσης (όλες οι αριθμοσειρές και οι σύντομοι κωδικοί), με τιμολόγηση ανά κλήση  ΣΤ. Προς λοιπούς αριθμούς με τιμολόγηση ανά λεπτό  Ζ. Προς λοιπούς αριθμούς με τιμολόγηση ανά κλήση  Για κάθε μία από τις κατηγορίες αυτές ζητούμε να καταγραφούν:  (α) ο όγκος των κλήσεων, οι οποίες προερχόμενες από τους συνδρομητές του δικτύου κατευθύνονται προς το οικείο δίκτυο,  (β) ο όγκος των κλήσεων, οι οποίες προερχόμενες από τους συνδρομητές του δικτύου κατευθύνονται προς άλλα δίκτυα, καθώς και τα αντίστοιχα έσοδα ή τέλη (ανάλογα με το αν κατά τη διασύνδεση δημιουργούν έσοδα ή τέλη),  (γ) ο όγκος των κλήσεων, οι οποίες προερχόμενες από συνδρομητές άλλων δικτύων κατευθύνονται προς το οικείο δίκτυο, καθώς και τα αντίστοιχα έσοδα ή τέλη (ανάλογα με το αν κατά τη διασύνδεση δημιουργούν έσοδα ή τέλη). | | 9 | Τιμολόγηση ανά κλήση / με ογκοχρέωση | Κλήσεις προς μη γεωγραφικούς αριθμούς μπορεί να χρεώνονται με βάση της διάρκειας της κλήσης αλλά και με ένα σταθερό ποσό ανά κλήση. Διακρίνουμε τις δύο αυτές περιπτώσεις, γιατί στην πρώτη περίπτωση ζητούμε να καταγράφεται η διάρκεια των κλήσεων ενώ στη δεύτερη κάτι τέτοιο δεν είναι αναγκαίο και ζητούμε να καταγράφεται μόνο ο αριθμός των κλήσεων. Περιπτώσεις μικτών χρεώσεων (δηλαδή ένα σταθερό ποσό ανά κλήση και στη συνέχεια ένα ποσό ανάλογα με τη διάρκεια της κλήσης) εντάσσονται στην πρώτη περίπτωση και θα πρέπει να καταγραφεί η διάρκεια τους (και όχι ο αριθμός των κλήσεων). | | 10 | Διεθνής εξερχόμενη κίνηση | Ως διεθνή εξερχόμενη κίνηση νοούμε την κίνηση που μεταφέρεται από έναν εγχώριο πάροχο απευθείας (χωρίς τη διαμεσολάβηση άλλου εγχωρίου παρόχου) σε παρόχους του εξωτερικού, ανεξάρτητα από το σημείο εκκίνησης (αν δηλαδή προέρχεται από συνδρομητές του παρόχου αυτού ή αν πρόκειται για κίνηση διαβίβασης).  Για τις ανάγκες του ερωτηματολογίου, περιοριζόμαστε μόνο σε τηλεφωνικές κλήσεις και δεν εξετάζουμε κίνηση από SMS/ MMS/ άλλες μορφές δεδομένων.  Η μεταφορά κίνησης σε παρόχους του εξωτερικού δημιουργεί έξοδο για τον πάροχο, το οποίο ζητούμε να καταγραφεί, μαζί με την κίνηση. | | 11 | Διεθνής εισερχόμενη κίνηση | Ως διεθνή εισερχόμενη κίνηση νοούμε την κίνηση, η οποία εισέρχεται στο δίκτυο σας απ’ ευθείας από παρόχος του εξωτερικού, είτε για τερματισμό σε συνδρομητές του δικτύου σας είτε για διαβίβαση σε άλλους εγχωρίους παρόχους.  Για τις ανάγκες του ερωτηματολογίου περιοριζόμαστε μόνο σε τηλεφωνικές κλήσεις και δεν εξετάζουμε κίνηση από SMS/ MMS/ άλλες μορφές δεδομένων.  Ο τερματισμός της κίνησης αυτής δημιουργεί έσοδο για τον πάροχο, το οποίο ζητούμε να καταγραφεί, μαζί με την κίνηση. | | 12 | Εθνική διαβίβαση | Η εθνική διαβίβαση περιλαμβάνει όλα τα στοιχεία της δρομολόγησης μιας κλήσης σε εθνικό επίπεδο που δεν συνιστούν εκκίνηση ή τερματισμό. Διακρίνεται σε (α) αδεσμοποίητη διαβίβαση και (β) δεσμοποιημένη διαβίβαση.  Υπηρεσία αδεσμοποίητης διαβίβασης παρέχεται όταν ένα δίκτυο (δίκτυο διαβίβασης) λαμβάνει κίνηση από ένα δίκτυο Α (δίκτυο εκκίνησης) για να τη μεταφέρει σε ένα άλλο δίκτυο Β (δίκτυο τερματισμού). Αν και για τα δύο ακραία δίκτυα χρησιμοποιούνται οι όροι δίκτυο εκκίνησης και δίκτυο τερματισμού, δεν είναι αναγκαίο η κίνηση να εκκινεί στο δίκτυο εκκίνησης ούτε να τερματίζει στο δίκτυο τερματισμού (μπορεί κάθε ένα από αυτά να αποτελεί απλά ένα κρίκο σε μία αλυσίδα διαβίβασης).  Δεσμοποιημένη διαβίβαση έχουμε όταν η υπηρεσία διαβίβασης παρέχεται από κοινού με υπηρεσία εκκίνησης ή τερματισμού κλήσεων. Αυτό μπορεί να ισχύει μόνο για το δίκτυο του ΟΤΕ και για την περίπτωση τερματισμού ή εκκίνησης double tandem.  Για τις ανάγκες του παρόντος ερωτηματολογίου ζητούμε από όλους τους παρόχους να καταγράψουν στα αντίστοιχα κελιά (Διαβίβαση):  (α) την αδεσμοποίητη εθνική κίνηση διαβίβασης που εξυπηρετείτε καθώς και τα αντίστοιχα έσοδα που προκύπτουν από την παροχή της εν λόγω υπηρεσίας  (β) την αδεσμοποίητη εθνική κίνηση διαβίβασης που εξυπηρετούν άλλοι εθνικοί πάροχοι για λογαριασμό σας καθώς και τα αντίστοιχα τέλη που αποδίδετε σε άλλους παρόχους για την υπηρεσία αυτή. | | 13 | Διεθνής διαβίβαση | Διεθνής διαβίβαση υφίσταται όταν τουλάχιστον ένα από τα δύο ακραία δίκτυα (εκκίνησης και τερματισμού) δεν είναι εγχώριο.  Για τις ανάγκες του παρόντος ερωτηματολογίου ζητούμε να καταγραφούν στα αντίστοιχα κελιά (Διαβίβαση) τους παρακάτω τύπους κίνησης διεθνούς διαβίβασης καθώς και τα αντίστοιχα έσοδα που προκύπτουν από την παροχή της εν λόγω υπηρεσίας:  (α) κίνηση που διαβιβάζετε από εθνικούς παρόχους σε παρόχους του εξωτερικού, (ερώτηση Δ. 1.3)  (β) κίνηση που διαβιβάζετε από παρόχους του εξωτερικού σε εθνικούς παρόχους, και  (γ) κίνηση που διαβιβάζετε από παρόχους του εξωτερικού σε άλλους παρόχους του εξωτερικού.  Μία ειδική περίπτωση διαβίβασης, που ζητάμε να καταγραφεί επίσης, αφορά κίνηση προερχόμενη από χώρες εκτός ΕΕΑ, η οποία τερματίζει σε συνδρομητές του δικτύου σας μέσω άλλων εγχωρίων παρόχων. Ζητούμε από όλους τους παρόχους να καταγράψουν τη σχετική κίνηση και τα αντίστοιχα έσοδα. | | 14 | Εθνική περιαγωγή | Η εθνική περιαγωγή δημιουργεί έσοδο για τον πάροχο που προσφέρει την υπηρεσία (ήτοι το ραδιοδίκτυο), το οποίο καταβάλλεται από τον πάροχο που δέχεται την υπηρεσία.  Πρόκειται για υπηρεσία, κατά την οποία οι συνδρομητές ενός παρόχου (ή ιδεατού παρόχου) κινητής τηλεφωνίας συνδέονται στο δίκτυο του παρόχου τους μέσω του ραδιοδικτύου ενός άλλου παρόχου. Η υπηρεσία αυτή μπορεί να χρησιμοποιηθεί τόσο στην εκκίνηση όσο και στον τερματισμό κλήσεων, SMS ή MMS ή ακόμη και στην πρόσβαση σε υπηρεσίες δεδομένων.  Η υπηρεσία εθνικής περιαγωγής προϋποθέτει ότι ο πάροχος που δέχεται την υπηρεσία διαθέτει δίκτυο, το οποίο εξυπηρετεί την επικοινωνία των συνδρομητών του. Κατά συνέπεια, δεν υφίσταται υπηρεσία εθνικής περιαγωγής στη συμβατική σχέση ενός παρόχου κινητής τηλεφωνίας με έναν μεταπωλητή.  Στα σχετικά κελιά, ζητούμε από κάθε πάροχο κινητής να καταγράψει την κίνηση εθνικής περιαγωγής και τα αντίστοιχα έσοδα (εφόσον παρέχει την υπηρεσία αυτή) ή τέλη (εφόσον δέχεται την υπηρεσία αυτή). | | 15 | Συμφωνίες διασύνδεσης | Ζητούμε να καταγραφούν οι συμφωνίες διασύνδεσης μόνο με εθνικούς παρόχους και για κάθε συμφωνία διασύνδεσης οι υπηρεσίες που καλύπτονται (τερματισμός, εκκίνησης, διαβίβαση κλπ).  Πάροχοι που δραστηριοποιούνται τόσο στη σταθερή όσο και στην κινητή αγορά και κατά συνέπεια συμπληρώνουν και τα δύο ερωτηματολόγια (διασύνδεση σταθερής, διασύνδεση κινητής) καλούνται να καταγράψουν χωριστά τις συμφωνίες διασύνδεσης που αφορούν το δίκτυο κινητής και χωριστά τις συμφωνίες διασύνδεσης που αφορούν το δίκτυο σταθερής. Σε κάθε περίπτωση, κάθε συμφωνία διασύνδεσης με εγχώριο πάροχο θα πρέπει να καταγράφεται ακριβώς μία φορά. |   **4.6 Εγχειρίδια σχετικά με το σχεδιασμό της στατιστικής διαδικασίας**  Οι χρήστες μπορούν να βρουν πληροφορίες για την έρευνα (ερωτηματολόγια και οδηγίες) στην ιστοσελίδα της ΕΕΤΤ:  <https://www.eett.gr/opencms/opencms/EETT/Electronic_Communications/TelecomMarket/QuestionnairesTimetbl2022.html>  **4.7 Μεθοδολογία στατιστικής διαδικασίας – Σχέδιο δειγματοληψίας (για δειγματοληπτικές έρευνες)**  Η έρευνα βασίζεται στην συλλογή πληροφόρησης από παρόχους υπηρεσιών ηλεκτρονικών επικοινωνιών που είναι εγγεγραμμένοι στο “Μητρώο Παρόχων Δικτύων και Υπηρεσιών Ηλεκτρονικών Επικοινωνιών” της ΕΕΤΤ. Η συλλογή γίνεται μέσω ενός ηλεκτρονικού ερωτηματολογίου, που συντάσσει και (εφόσον απαιτείται) επικαιροποιεί η ΕΕΤΤ, το οποίο αναρτάται στο ιστοπεδίο της. Επίσης, στο ιστοπεδίο της ΕΕΤΤ αναρτάται το σχετικό ετήσιο χρονοδιάγραμμα υποβολής του ερωτηματολογίου. Οι πάροχοι που υποχρεούνται να απαντήσουν το ερωτηματολόγιο, αφού το λάβουν από το ιστοπεδίο της ΕΕΤΤ, το συμπληρώνουν και το αποστέλλουν στην ΕΕΤΤ ηλεκτρονικά, βάσει του χρονοδιαγράμματος.  Πληροφορίες για την διαδικασία συλλογής και τους υπόχρεους παρόχους παρέχονται στην Απόφαση ΕΕΤΤ με αριθμό 786/03Β/10-11-2016 «Κανονισμός διαδικασίας τακτικής συλλογής στοιχείων για την Αγορά Ηλεκτρονικών Επικοινωνιών στην Ελλάδα» (ΦΕΚ 3949/Β/2016).  **4.8 Τρόπος συλλογής δεδομένων (διαχειριζόμενη από συνεντεύκτη έρευνα, αυτο-διαχειριζόμενη έρευνα, διοικητικές πηγές/μητρώα, συνδυασμός των ανωτέρω)**  Τα στοιχεία υποβάλλονται σε ηλεκτρονική μορφή στην ΕΕΤΤ σε προκαθορισμένες ημερομηνίες από τους υπόχρεους παρόχους. Συγκεκριμένα, η Έρευνα Εξέλιξης Εσόδων και Κίνησης Διασύνδεσης στις Σταθερές και στις Κινητές Επικοινωνίες χωρίζεται στις επόμενες περιόδους υποβολής:  Τα στοιχεία του 1ου Φύλλου Έρευνας: «Διασύνδεση Εταιριών σταθερής» υποβάλλονται 2 φορές κατ’ έτος, ήτοι σε εξαμηνιαία βάση.   * Για το πρώτο εξάμηνο του έτους Χ, τα στοιχεία υποβάλλονται με προθεσμία το τέλος Σεπτεμβρίου του έτους Χ. * Για το δεύτερο εξάμηνο του έτους Χ, τα στοιχεία υποβάλλονται με προθεσμία το τέλος Απριλίου του έτους Χ+1.   Τα στοιχεία του 2ου Φύλλου Έρευνας: «Συμφωνίες Διασύνδεσης» υποβάλλονται μια φορά κατά έτος. Για το έτος Χ υποβάλλονται με προθεσμία το τέλος Απριλίου του έτους Χ+1.   |  |  |  |  | | --- | --- | --- | --- | | **Ερωτηματολόγιο** | **Ενότητα** | **Υποβολές έτους αναφοράς** | **Προθεσμία υποβολής**  (τελευταία εργάσιμη ημέρα του μήνα) | | 06 Στοιχεία Διασύνδεσης  α. Διασύνδεση κινητής  β. Διασύνδεση σταθερής | Διασύνδεση | Α εξαμήνου | Σεπτέμβριος έτους αναφοράς | | Β εξαμήνου | Απρίλιος επόμενου (από έτος αναφοράς) έτους | | Συμφωνίες | Ετήσια | Απρίλιος επόμενου (από έτος αναφοράς) έτους |   **4.9 Εργαλεία συλλογής δεδομένων (χρησιμοποιούμενα ερωτηματολόγια, υπογραφέντα μνημόνια συνεργασίας/συμφωνίες)**  Τα εργαλεία συλλογής δεδομένων είναι ερωτηματολόγια. Τα χρησιμοποιούμενα ερωτηματολόγια είναι δημόσια διαθέσιμα σε ηλεκτρονική μορφή από την ΕΕΤΤ στην ενότητα Παρακολούθηση Αγοράς 🡪 Ερωτηματολόγια-Χρονοδιάγραμμα Υποβολών. Μαζί με τα ερωτηματολόγια είναι διαθέσιμες σε ηλεκτρονική μορφή οδηγίες συμπλήρωσης, επεξηγήσεις και ορισμοί. Επίσης, είναι διαθέσιμοι σύνδεσμοι για παλιότερες εκδόσεις καθώς και αρχείο τροποποιήσεων.  **4.10 Λογικοί και αυτοματοποιημένοι έλεγχοι των δεδομένων**  Η διαδικασία που ακολουθείται αποτυπώνεται στα επόμενα διαγράμματα ροής:  Έλεγχος μη απόκρισης (μη υποβολής). Το πρώτο βήμα είναι ο έλεγχος μη υποβολής. Εφόσον διαπιστωθεί ότι ο πάροχος αμέλησε να υποβάλλει τα στοιχεία, το αρμόδιο στέλεχος της ΕΕΤΤ επικοινωνεί με το στέλεχος του παρόχου που έχει οριστεί υπεύθυνος επικοινωνίας για τη συγκεκριμένη έρευνα, προκειμένου να υπενθυμίσει τη σχετική υποχρέωση. Εάν ο πάροχος δεν υποβάλλει το συμπληρωμένο ερωτηματολόγιο, ακολουθεί δεύτερη επικοινωνία με στόχο την συμμόρφωση του παρόχου με τη σχετική υποχρέωση. Εάν και πάλι ο πάροχος δε συμμορφωθεί, τότε το αρμόδιο στέλεχος εκπονεί εισήγηση για Κλήση σε Ακρόαση του παρόχου από την ΕΕΤΤ. Εφόσον η Διοίκηση της ΕΕΤΤ αποφασίσει να προχωρήσει στη σχετική Κλήση σε Ακρόαση, καλείται ο πάροχος ενώπιον της αρμόδια Επιτροπής Ακροάσεων όπου ενδέχεται να του επιβληθεί και κάποια διοικητική κύρωση ή πρόστιμο. Διαφορετικά, το αρμόδιο στέλεχος εξακολουθεί να καλεί τον υπόχρεο πάροχο να συμμορφωθεί με την εκκρεμότητα.    Έλεγχος πληρότητας, ορθότητας και συνέπειας των δεδομένων. Εφόσον το ερωτηματολόγιο έχει υποβληθεί, ακολουθεί η διαδικασία ελέγχου της πληρότητας του αρχείου. Στην περίπτωση που το ερωτηματολόγιο έχει υποβληθεί σωστά, τότε το αρμόδιο στέλεχος προχωρά στις σχετικές ενέργειες καταχώρισης του στη Βάση Δεδομένων. Διαφορετικά ενημερώνει σχετικά τον πάροχο και εισάγει αίτημα νέας υποβολής του ερωτηματολογίου.  Με την καταχώριση του ερωτηματολογίου στη Βάση, πραγματοποιούνται έλεγχοι συνέπειας των δεδομένων. Αμέσως μετά το αρμόδιο στέλεχος καλείται να προβεί σε σχετικές διασταυρώσεις και ελέγχους περιοδικών μεταβολών των στοιχείων. Στο ερωτηματολόγιο στοιχείων διασύνδεσης, οι διασταυρώσεις γίνονται για τις ακόλουθες μεταβλητές:   |  |  | | --- | --- | | Σχετικό Στοιχείο στα Ερωτηματολόγιο Διασύνδεσης Σταθερής | Σταθερά Δίκτυα και Υπηρεσίες – Υπηρεσίες Χονδρικής- Υπηρεσίες Διασύνδεσης (εκκίνηση, τερματισμός, διαβίβαση) – Ερωτηματολόγιο οικονομικής πληροφόρησης | | Σχετικό Στοιχείο στα Ερωτηματολόγιο Διασύνδεσης Κινητής | Κινητά Δίκτυα και Υπηρεσίες – Υπηρεσίες Χονδρικής- Υπηρεσίες Διασύνδεσης (εκκίνηση, τερματισμός, διαβίβαση) - Ερωτηματολόγιο οικονομικής πληροφόρησης | | Σχετικό Στοιχείο στα Ερωτηματολόγιο Διασύνδεσης Κινητής | Κινητά Δίκτυα και Υπηρεσίες – Υπηρεσίες Χονδρικής- Υπηρεσίες Εθνικής Περιαγωγής - Ερωτηματολόγιο οικονομικής πληροφόρησης | | Σχετικό Στοιχείο στα Ερωτηματολόγιο Διασύνδεσης Κινητής | Κινητά Δίκτυα και Υπηρεσίες – Υπηρεσίες Χονδρικής- Υπηρεσίες Διεθνούς Περιαγωγής - Ερωτηματολόγιο οικονομικής πληροφόρησης | | Σχετικό Στοιχείο στα Ερωτηματολόγιο Διασύνδεσης Κινητής | Κινητά Δίκτυα και Υπηρεσίες – Υπηρεσίες Χονδρικής- Υπηρεσίες Πολυμεσικής Πληροφόρησης - Ερωτηματολόγιο οικονομικής πληροφόρησης |   Οι έλεγχοι περιοδικών μεταβολών γίνεται με την αντιπαράθεση χρονοσειρών καθώς και την απεικόνιση της εξέλιξης των ποσοστιαίων μεταβολών. Εάν παρουσιαστεί πρόβλημα ενημερώνεται σχετικά ο πάροχος και καλείται να προβεί με τη σειρά του στους απαραίτητους ελέγχους και στην εκ νέου υποβολή του. Τα παρακάτω αποτυπώνονται στο επόμενο διάγραμμα:    Η ολοκληρωμένη ροή ενός ερωτηματολογίου ακολουθεί την εξής μορφή:    **4.11 Αλγόριθμοι για τον υπολογισμό των μεταβλητών από τα δεδομένα**  Έχουν διαμορφωθεί αυτόματα και ημιαυτόματα εργαλεία υπολογισμού των συγκεντρωτικών μεταβλητών. Επί παραδείγματι έχουν υλοποιηθεί κύβοι αποτύπωσης χρονοσειρών εξέλιξης για τις πηγές εσόδων με φίλτρα τις εταιρείες, για τις εταιρείες με φίλτρα τις πηγές εσόδων ανά έτος και συγκεντρωτικά στις διάφορες κατηγορίες. Επίσης, υπολογίζονται αθροίσματα, αριθμοδείκτες και ρυθμοί εξέλιξης/μεταβολές.  **4.12 Διαδικασίες ελέγχου της λειτουργικότητας των ερωτηματολογίων**  Το ερωτηματολόγιο προτού οριστικοποιηθεί διέρχεται φάσεων εσωτερικών και εξωτερικών ελέγχων. Οι εσωτερικοί έλεγχοι γίνονται από χρήστες της ΕΕΤΤ. Οι εξωτερικοί έλεγχοι γίνονται από χρήστες των παρόχων στη φάση ενημέρωσης τους για πιθανές αλλαγές στη διαδικασία που ορίζεται στο άρθρο 6 του σχετικού Κανονισμού (ΑΠ. ΕΕΤΤ 786/03Β/10-11-2016). Διαφορετικά δεv γίνονται τροποποιήσεις ή αλλαγές στα ερωτηματολόγια. Εντούτοις, προτάσεις για τροποποιήσεις στα ερωτηματολόγια, τις οδηγίες συμπλήρωσης και υποβολής καθώς και το χρονοδιαγράμματος υποβολών μπορεί να υποβάλλει οποτεδήποτε στην ΕΕΤΤ κάθε υπόχρεος πάροχος.  Σημειώνεται ότι ουσιαστικά προβλήματα στην λειτουργικότητα του ερωτηματολογίου μπορούν να επέλθουν λόγω της ανάγκης τροποποίησης (ή παροχής διευκρινήσεων επί) των χρησιμοποιούμενων ορισμών ή/και των οδηγιών συμπλήρωσης του ερωτηματολογίου, λόγω αλλαγών που λαμβάνουν χώρα στην αγορά, κλπ. Αρκετές φορές τέτοια προβλήματα έρχονται εις γνώση της ΕΕΤΤ από τους ίδιους τους παρόχους, λόγω προβλημάτων που αντιμετωπίζουν στην συμπλήρωση του ερωτηματολογίου ή με αφορμή κάποιες διευκρινίσεις/σχόλια που παρέχουν οι πάροχοι στην ΕΕΤΤ ή από επεξηγήσεις που ζητούν για την συμπλήρωση των στοιχείων του ερωτηματολογίου. Επίσης, συνήθως προκύπτουν ως απόρροια των λογικών ελέγχων της ΕΕΤΤ ή/και των διευκρινίσεων που μπορεί να ζητήσει σε συνέχεια των ελέγχων που πραγματοποιεί στα υποβληθέντα στοιχεία. |
| **5. ΣΥΛΛΟΓΗ ΔΕΔΟΜΕΝΩΝ** |
| 1. Πηγές δεδομένων (εντός και εκτός ΕΛΣΤΑΤ)   Πηγές δεδομένων αποτελούν τα οικονομικά και ποσοτικά/λοιπά μετρήσιμα στοιχεία παρακολούθησης των παρόχων.   1. Ερευνητές για τη συλλογή των δεδομένων (ιδιώτες – συνεργάτες, στατιστικοί ανταποκριτές, υπάλληλοι κλπ.   Για κάθε πάροχο έχει οριστεί με ευθύνη του ίδιου του παρόχου, υπεύθυνος επικοινωνίας, τα στοιχεία του οποίου συμπληρώνονται σε κατάλληλα πεδία στην κορυφή του ερωτηματολογίου.   1. Επιλογή και εκπαίδευση ερευνητών   Δεν έχει εφαρμογή.  Όλες οι αναγκαίες πληροφορίες για την συμπλήρωση του ερωτηματολογίου εμπεριέχονται στο (αντίστοιχο του ερωτηματολογίου) αρχείο Οδηγιών Συμπλήρωσης. Επιπλέον, η ΕΕΤΤ οποτεδήποτε της ζητηθεί, παρέχει διευκρινίσεις και ενημερώνει τους παρόχους. Για τον λόγο αυτό, αν απαιτηθεί, η ΕΕΤΤ ενδέχεται να πραγματοποιήσει και συνάντηση με τον ενδιαφερόμενο πάροχο.   1. Οδηγίες προς τους ερευνητές – Κέντρο υποστήριξης ερευνητών (help-desk)   Σχετικές οδηγίες δίνονται σε συνημμένα αρχεία μαζί με τα ερωτηματολόγια. Ο τίτλος του αρχείου ταυτίζεται με τον τίτλο του ερωτηματολογίου.  Επίσης, διατίθεται σχετικό αρχείο οδηγιών Συμπλήρωσης και υποβολής στην ίδια σελίδα στον ιστότοπο της ΕΕΤΤ.  Παράλληλα, διατίθεται συγκεκριμένη ηλεκτρονική διεύθυνση [report@eett.gr](mailto:report@eett.gr) όπου μπορούν να αποστέλλονται αιτήματα και ερωτήματα τα οποία δρομολογούνται με αυτόματους κανόνες στα αρμόδια στελέχη χειριστές, εφόσον ο ερωτών έχει συμπεριλάβει λεκτικό του τίτλου του ερωτηματολογίου στο θέμα του μηνύματος.  Οι οδηγίες υποβολής περιλαμβάνουν και τις παρακάτω πληροφορίες:  (α) Η υποβολή των ερωτηματολογίων στην ΕΕΤΤ γίνεται αποκλειστικά ηλεκτρονικά μέσω ηλεκτρονικού ταχυδρομείου (e-mail)  (β) Κάθε ένα συμπληρωμένο ερωτηματολόγιο θα πρέπει να αποστέλλεται ως ξεχωριστό μήνυμα ηλεκτρονικού ταχυδρομείου στη διεύθυνση: [report@eett.gr](mailto:report@eett.gr)  (γ) Στο ΘΕΜΑ του μηνύματος ηλεκτρονικού ταχυδρομείου στο οποίο επισυνάπτεται ένα αρχείο ερωτηματολογίου θα πρέπει να αναγράφονται τα παρακάτω στοιχεία:  Θέμα: <Ονομασία του ερωτηματολογίου από την ΕΕΤΤ> <ΚΕΝΟ> <περίοδος αναφοράς των στοιχείων του ερωτηματολογίου> <ΚΕΝΟ> <Διακριτικός τίτλος εταιρείας σας>  Όπου:  YYYY το έτος αναφοράς (π.χ. 2016): αναγράφεται για ερωτηματολόγια με περίοδο αναφοράς ολόκληρο το έτος,  ΥΥΥΥΗ{1,2} το εξάμηνο αναφοράς (π.χ. 2016Η1, 2016Η2): για ερωτηματολόγια με εξαμηνιαία περίοδο αναφοράς,  ΥΥΥΥQ{1,2,3,4} το τρίμηνο αναφοράς (π.χ. 2016Q1, 2016Q3): για ερωτηματολόγια με τριμηνιαία περίοδο αναφοράς.  Παράδειγμα:    (δ) Οι παραπάνω αρχές πρέπει να τηρούνται τόσο στην αρχική υποβολή, όσο και σε κάθε επόμενη επικοινωνία (διευκρινίσεις, επανυποβολή στοιχείων κλπ).  Στην περίπτωση που γίνεται επανυποβολή ενός ερωτηματολογίου λόγω διορθώσεων:  (α) Οι όποιες αλλαγές θα πρέπει να γίνονται στην αμέσως προηγούμενη υποβληθείσα στην ΕΕΤΤ έκδοση του ερωτηματολογίου (συνεπώς το νέο αρχείο θα πρέπει να περιέχει συμπληρωμένα όλα τα στοιχεία του ερωτηματολογίου και όχι μόνο τα διορθωμένα).  (β) Οι αλλαγές θα πρέπει να επισημαίνονται στο σχετικό μήνυμα ηλεκτρονικού ταχυδρομείου ή σε ξεχωριστό αρχείο που θα επισυνάπτεται στο μήνυμα.  Η δομή των ερωτηματολογίων θα πρέπει να διατηρείται ως έχει, διαφορετικά η υποβολή θα θεωρείται άκυρη.   1. Έλεγχος εργασίας ερευνητών   Δεν έχει εφαρμογή εδώ.   1. Διαδικασίες για την πρόληψη της μη απόκρισης (non-response) (επιστολές υπενθύμισης κλπ.)   Περιεγράφηκε στο σημείο 4.10 ως επιμέρους διαδικασία [έλεγχος μή υποβολής]   1. Έλεγχος πληρότητας των δεδομένων   Περιεγράφηκε στο σημείο 4.10 ως επιμέρους διαδικασία [έλεγχος πληρότητας της αρχείου]   1. Διαδικασίες για τη βελτίωση της πληρότητας των δεδομένων   Περιεγράφηκε στο σημείο 4.10 |
| **6. ΕΠΕΞΕΡΓΑΣΙΑ ΔΕΔΟΜΕΝΩΝ** |
| 1. Κωδικογράφηση δεδομένων   Καθώς τα δεδομένα καταγράφονται σε συγκεκριμένες θέσεις σε αρχεία xl ήδη σε επίπεδο συμπλήρωσης, η κωδικογράφηση γίνεται στο επίπεδο της συγκεκριμένης αναφοράς, πχ. I15. Το αρχείο έχει νωρίτερα κλειδωθεί από την ΕΕΤΤ ως προς την δομή του (γραμμές και στήλες) και το κάθε κελί καταχώρησης έχει κωδικογραφηθεί (με την βοήθεια του Τμήματος Πληροφορικής της ΕΕΤΤ). Στο επίπεδο εσωτερικής αναφοράς από ερώτημα σε ερώτημα, κάθε ένα έχει έναν διακριτό αριθμό, πχ ερώτημα Α2-1, που λειτουργεί ως κωδικός.   1. Μετατροπή δεδομένων σε μηχαναγνώσιμη (computer-readable) μορφή   Τα δεδομένα υποβάλλονται απευθείας σε μηχαναγνώσιμη και αποκλειστικά ηλεκτρονική μορφή.   1. Έλεγχοι ορθότητας και συνέπειας των δεδομένων   Οι έλεγχοι συνέπειας είναι αυτοματοποιημένοι κατά τη φάση συμπλήρωσης του ερωτηματολογίου και κατά τη φάση καταχώρισης του συμπληρωμένου ερωτηματολογίου στη βάση δεδομένων. Οι έλεγχοι περιοδικών μεταβολών και διασταυρώσεων που αφορούν στην ορθότητα και στην ιστορική συνέπεια των δεδομένων περιεγράφηκαν στο σημείο 4.10.  Παράρτημα βασικών ελέγχων που διενεργούνται στα στοιχεία που υποβάλλονται στο ερωτηματολόγιο αλλά και έλεγχοι διασταυρώσεών τους με στοιχεία άλλων ερωτηματολογίων, περιλαμβάνονται στο Παράρτημα Ι.4 των Τεχνικών Προδιαγραφών της [Διακήρυξης του Ανοικτού Διεθνούς Δημόσιου Ανοικτού Διαγωνισμού του Συστήματος Παρακολούθησης Αγοράς](https://www.eett.gr/opencms/opencms/admin/RFPProcurement/news_0240.html).   1. Διαδικασίες αντικατάστασης ελλειπουσών τιμών (imputation)   Δεν έχει εφαρμογή εδώ. Κάθε εταιρεία συμπληρώνει τα στοιχεία που την αφορούν. Στην περίπτωση που προκύπτει ασυνέπεια, γίνεται επικοινωνία με την εταιρεία στο πλαίσιο του ελέγχου πληρότητας των δεδομένων. |
| **7. ΑΞΙΟΛΟΓΗΣΗ ΤΗΣ ΠΟΙΟΤΗΤΑΣ ΤΟΥ ΣΤΑΤΙΣΤΙΚΟΥ ΠΡΟΪΟΝΤΟΣ** |
| 1. Διαδικασίες αξιολόγησης της χρησιμότητας/καταλληλότητας (relevance) του στατιστικού προϊόντος για τους χρήστες   H ΕΕΤΤ παρακολουθεί τη χρησιμότητα των στατιστικών που παράγει παρόλο που δεν έχει αναπτύξει σύστημα καταγραφής των απόψεων των χρηστών σχετικά με τα παραγόμενα στατιστικά προϊόντα, ούτε διεξάγει ξεχωριστή έρευνα ικανοποίησης χρηστών. Επίσης, δεν εφαρμόζονται διαδικασίες για την αξιολόγηση της χρησιμότητας/καταλληλόλητας (relevance) των στατιστικών προϊόντων για τους χρήστες. Εντούτοις, η χρησιμότητα και αξιολόγηση των παραγόμενων στατιστικών προκύπτει από:  τα σχόλια/παρατηρήσεις των χρηστών που συλλέγονται από τη συμμετοχή της ΕΕΤΤ σε Ομάδες εθνικού, Ευρωπαϊκού και διεθνές επιπέδου (Τέταρτη κατηγορία Χρηστών: Κρατικοί φορείς, Berec, ITU, OECD κ.λπ.),  τις αναφορές σε επιπρόσθετα στοιχεία ή ανάγκες τροποποίησης/επικαιροποίησης των υφιστάμενων στοιχείων των ερωτηματολογίων που αναφέρονται από τις δύο πρώτες κατηγορίες χρηστών (Εσωτερικοί Χρήστες Πρώτου και Δεύτερου βαθμού),  της ετήσιας καταγραφής των απόψεων/αναγκών των παρόχων ηλεκτρονικών επικοινωνιών, βάση της διαδικασίας που περιγράφεται στο άρθρο 6 της ΑΠ ΕΕΤΤ 786/03Β/10-11-2016.   1. Διαδικασίες και μέτρα αξιολόγησης της ακρίβειας (accuracy) του στατιστικού προϊόντος   Δεν έχει σχεδιαστεί ή εφαρμοστεί κάποια τυποποίηση καθώς πρόκειται για απογραφική και όχι δειγματοληπτική έρευνα. Διασφαλίζεται η ανταπόκριση όλων των παρόχων σε όλες τις ερωτήσεις και δεν χρησιμοποιούνται ειδικοί δείκτες για την αξιολόγηση της ακρίβειας των παραγόμενων στατιστικών αποτελεσμάτων.  Η έρευνα βασίζεται στην αξιοπιστία και ορθότητα των στοιχείων που υποβάλλουν στην ΕΕΤΤ οι πάροχοι και στην κατανόηση και εφαρμογή των οδηγιών συμπλήρωσης και των ορισμών εκ μέρους τους. Εκεί εντοπίζεται η κύρια πηγή σφαλμάτων της έρευνας. Με τη διαδικασία που ακολουθείται για την τροποποίηση του ερωτηματολογίου, τους ελέγχους που διενεργούνται κατά την συλλογή των στοιχείων, την διαθεσιμότητα του αρχείου ‘Οδηγιών Συμπλήρωσης’ του ερωτηματολογίου και την διαθεσιμότητα της ΕΕΤΤ να παρέχει διευκρινίσεις όποτε της ζητηθεί, η ΕΕΤΤ προσπαθεί να περιορίσει τα εν λόγω σφάλματα.  H ΕΕΤΤ προτίθεται να εξετάσει μελλοντικά τον υπολογισμό συγκεκριμένων μέτρων (δεικτών) αξιολόγησης της ακρίβειας των στατιστικών της.  Βλ. Παράγραφο 13 στην Έκθεση Ποιότητας της Στατιστικής διαδικασίας.   1. Εγκαιρότητα (timeliness) του στατιστικού προϊόντος (μέσος χρόνος που μεσολαβεί από τη λήξη της περιόδου αναφοράς μέχρι τη δημοσίευση των στατιστικών αποτελεσμάτων)   Η εγκαιρότητα ποικίλλει ανάλογα με το στατιστικό προϊόν καθώς εξαρτάται άμεσα από το εύρος των περιεχομένων του. Για παράδειγμα τα απολογιστικά οικονομικά στοιχεία αναρτώνται μετά την παρέλευση ενός τριμήνου. Η έκθεση της επισκόπησης της αγοράς μπορεί να απαιτεί την παρέλευση μεγαλύτερου διαστήματος καθώς έχει ευρύτερη θεματολογία από τα οικονομικά στοιχεία της αγοράς τηλεπικοινωνιών.  Ο μέσος χρόνος που μεσολαβεί από τη λήξη της περιόδου αναφοράς των στατιστικών αποτελεσμάτων της έρευνας μέχρι την πρώτη δημοσίευσή τους είναι περίπου 6 μήνες.  Βλ. Παράγραφο 14.1στην Έκθεση Ποιότητας της Στατιστικής διαδικασίας.   1. Χρονική συνέπεια (punctuality) (μέσος χρόνος που μεσολαβεί μεταξύ της προγραμματισμένης και της πραγματικής ημερομηνίας δημοσίευσης των στατιστικών αποτελεσμάτων)   Η συγκεκριμένη έρευνα τροφοδοτεί με στατιστικά αποτελέσματα περισσότερα από ένα στατιστικά προϊόντα (για τα προϊόντα βλ. σημείο 3.1 στην Έκθεση Ποιότητας).  Η ΕΕΤΤ παρακολουθεί την χρονική συνέπεια των εν λόγω στατιστικών προϊόντων (με την έννοια του μέσου χρόνου που μεσολαβεί μεταξύ της προγραμματισμένης και της πραγματικής ημερομηνίας δημοσίευσης των στατιστικών αποτελεσμάτων για καθένα από τα συσχετιζόμενα στατιστικά προϊόντα) μέσω του Ημερολογίου Ανακοινώσεων των παραγόμενων στατιστικών της, που δημοσιεύει ετησίως.  Βλ. και Παράγραφο 14.2 στην Έκθεση Ποιότητας.   1. Διαδικασίες και μέτρα αξιολόγησης της συγκρισιμότητας (γεωγραφικής και χρονικής) του στατιστικού προϊόντος   Η γεωγραφική συγκρισιμότητα δεν έχει εφαρμογή στη συγκεκριμένη έρευνα καθώς τα στοιχεία ζητούνται για το σύνολο της χώρας (δηλ. σε εθνικό επίπεδο).  Αναφορικά με την διαχρονική συγκρισιμότητα, από το 2015 και μέχρι σήμερα που διενεργείται η συγκεκριμένη έρευνα, τα στοιχεία είναι συγκρίσιμα διαχρονικά καθώς εφαρμόζονται εν γένει κοινοί ορισμοί και μέθοδοι υπολογισμού.  Η ΕΕΤΤ προτίθεται:  (α) να καταγράφει και να αξιολογεί στο σημείο 15.2 στην Έκθεση Ποιότητας τις τυχόν αλλαγές που πραγματοποιούνται στα μεταδεδομένα ή στην διαδικασία διενέργειας της έρευνας και που έχουν επίπτωση στην συνέχεια της χρονολογικής σειράς των παραγόμενων στατιστικών  (β) να μετρά την διαχρονική συγκρισιμότητα ανά δείκτη (ή συνολικά για όλους τους δείκτες) υπολογίζοντας τον αριθμό των διαδοχικών συγκρίσιμων περιόδων αναφοράς (στην συγκεκριμένη περίπτωση των εξαμήνων, εφόσον τα στοιχεία συλλέγονται και διαχέονται σε εξαμηνιαία βάση). Δηλ. τον αριθμό των περιόδων αναφοράς από την τελευταία διακοπή της χρονοσειράς.   1. Διαδικασίες αξιολόγησης της συνέπειας (coherence) του στατιστικού προϊόντος   Για την αξιολόγηση της συνέπειας του στατιστικού προϊόντος γίνεται έλεγχος των στατιστικών στην εξέλιξη του χρόνου (εξαμηνιαία και ετήσια στατιστικά). Η συνέπεια ορίζεται μόνο στο επίπεδο ιστορικής συνέχειας των περιεχομένων και στη βάση τήρησης των προδιαγραφών που συμφωνήθηκαν πριν την εκπόνηση του προϊόντος. Δεν χρησιμοποιούνται συγκεκριμένοι ποσοτικοί δείκτες.  Βλ. Παραγράφους 15.3 και 15.4 στην Έκθεση Ποιότητας της Στατιστικής διαδικασίας.   1. Διαδικασίες απόκρυψης κελιών με εμπιστευτικά στοιχεία στους παραγόμενους στατιστικούς πίνακες   Αποφεύγεται η δημοσιοποίηση εμπιστευτικών στοιχείων. Τα σχετικά κελιά αποκόπτονται από σχεδιασμού. Εφόσον χρειάζεται ακολουθείται το μοτίβο [10%-20%] ως διάστημα αναφοράς. Η πρακτική αυτή ακολουθείται πλέον στην έκθεση Επισκόπησης της Αγοράς. |
| **8. ΔΙΑΧΥΣΗ ΣΤΑΤΙΣΤΙΚΟΥ ΠΡΟΪΟΝΤΟΣ** |
| 1. Προκαταρκτικά αποτελέσματα – Προσωρινά αποτελέσματα – Προγραμματιζόμενες αναθεωρήσεις   Δεν υπάρχει υποχρέωση παραγωγής και διάχυσης προκαταρτικών ή/και προσωρινών αποτελεσμάτων της στατιστικής έρευνας/εργασίας. Εντούτοις υπάρχει η έννοια της τελευταίας τροποποίησης των δημοσιευμένων στοιχείων. Προγραμματισμένη αναθεώρηση λαμβάνει χώρα στη χρονική περίοδο δημοσίευσης στοιχείων που αφορά στο επόμενο εξάμηνο.  Για κάθε προγραμματισμένη αναθεώρηση ισχύουν τα οριζόμενα στην Απόφαση ΕΕΤΤ με αριθμό 786/03Β/10-11-2016 «Κανονισμός διαδικασίας τακτικής συλλογής στοιχείων για την Αγορά Ηλεκτρονικών Επικοινωνιών στην Ελλάδα» (ΦΕΚ 3949/Β/2016).   1. Δελτίο Τύπου, στατιστικοί πίνακες και χρονοσειρές των παραγόμενων στατιστικών   Δελτία τύπου ή ανακοινώσεις εκδίδονται μόνο για τη δημοσίευση της έκθεσης “Επισκόπηση Αγορών Ηλεκτρονικών Επικοινωνιών και Ταχυδρομικών Υπηρεσιών” που αναρτώνται στην ιστοσελίδα της ΕΕΤΤ ή/και αποστέλλονται σε δημοσιογράφους, με μέριμνα του Τμήματος Δημοσίων Σχέσεων της ΕΕΤΤ.  Οι στατιστικοί πίνακες και οι χρονοσειρές υφίστανται δημοσιευμένες στην Ενότητα «Παρακολούθησης Αγοράς» της ΕΕΤΤ και σταδιακά εμπλουτίζονται με νέα έτη.  Τα παραγόμενα δημοσιεύματα που αφορούν στις παραγόμενες στατιστικές της παρούσας στατιστικής έρευνας/ εργασίας είναι τα εξής:   * Απολογιστικά στοιχεία διασύνδεσης σταθερής και κινητής, στις περιοδικές αναρτήσεις συναθροισμένων στοιχείων της αγοράς στον ιστότοπο της ΕΕΤΤ. Τα στοιχεία δίνονται ηλεκτρονικά σε μορφή πίνακα. Οι χρήστες μπορούν να ενημερωθούν για την πορεία της διασύνδεσης σταθερής και κινητής, στο τέλος του εξαμήνου αναφοράς των δημοσιευμένων στοιχείων.   https://www.eett.gr/opencms/opencms/EETT/Electronic\_Communications/TelecomMarket/MarketData.html   * Έκθεση EETT - Επισκόπηση Αγορών Ηλεκτρονικών Επικοινωνιών και Ταχυδρομικών Υπηρεσιών. Τα στοιχεία παρουσιάζονται διαχρονικά σε μορφή πίνακα και γραφημάτων. Παράλληλα, υλοποιείται σχετική έκθεση που περιγράφει τα κύρια ευρήματα από την ανάλυση των στοιχείων   https://www.eett.gr/opencms/opencms/EETT/Journalists/MarketAnalysis/MarketReview/   1. Μεταδεδομένα και εκθέσεις ποιότητας της στατιστικής διαδικασίας σύμφωνα με τα ισχύοντα πρότυπα παρουσίασης στο Ευρωπαϊκό Στατιστικό Σύστημα   Σύνδεσμος παραπομπής στα μεταδεδομένα δεν υφίσταται ακόμα. Ο σύνδεσμος παραπομπής στην Έκθεση Ποιότητας είναι:  <https://www.eett.gr/opencms/export/sites/default/admin/downloads/statistics/quality.pdf>   1. Αρχεία Δημόσιας Χρήσης (Public Use Files) και Αρχεία Επιστημονικής Χρήσης (Scientific Use Files)   Δεν υπάρχει σχετικός διαχωρισμός.   1. Διαδικασίες προώθησης (marketing) του στατιστικού προϊόντος   Τα σχετικά στατιστικά προϊόντα δημοσιεύονται στην ιστοσελίδα της ΕΕΤΤ και δύνανται να χρησιμοποιηθούν σε δελτία τύπου, αρθρογραφία/newsletter που εκδίδονται από την ΕΕΤΤ, με μέριμνα του Τμήματος Δημοσίων Σχέσεων.   1. Αρχειοθέτηση στατιστικών στοιχείων και μεταδεδομένων – Βάσεις δεδομένων   Όσον αφορά στα μεταδεδομένα της στατιστικής έρευνας, αυτά αρχειοθετούνται σε ειδικό σημείο στον server της ΕΕΤΤ.  Πληροφορίες διαχρονικά για την έρευνα (τύπου μεταδεδομένων) είναι διαθέσιμα στο ιστοπεδίο της ΕΕΤΤ στην διεύθυνση:  <https://www.eett.gr/opencms/opencms/EETT/Electronic_Communications/TelecomMarket/QuestionnairesTimetbl2017.html>  Για τα στατιστικά στοιχεία, η ΕΕΤΤ έχει δημιουργήσει (μέσω του Τμήματος Πληροφορικής της) και συντηρεί (με την βοήθεια του προαναφερθέντος Τμήματος) σχετική βάση δεδομένων, στην οποία καταχωρούνται όλα τα στοιχεία του ερωτηματολογίου. Η βάση ενημερώνεται κατά την διάρκεια 2 περιόδων ανά έτος, αυτές της συλλογής των στοιχείων. Σε κάθε περίοδο πραγματοποιούνται κατά μέσο όρο 3-4 ενημερώσεις. Στην βάση έχουν πρόσβαση όλα τα στελέχη του Τμήματος Παρακολούθησης Αγοράς και Ανταγωνισμού.  Επιπλέον, τα στοιχεία καταχωρούνται στον server της EETT σε κοινόχρηστο κατάλογο, όπου έχουν και πάλι πρόσβαση μόνο στελέχη του Τμήματος Παρακολούθησης Αγοράς και Ανταγωνισμού. |
| **9. ΑΞΙΟΛΟΓΗΣΗ ΣΤΑΤΙΣΤΙΚΗΣ ΔΙΑΔΙΚΑΣΙΑΣ** |
| 1. Εκτίμηση κόστους – αποτελεσματικότητας της στατιστικής διαδικασίας   Η σχετική εργασία αποτιμάται σε 3.055,00 Ευρώ και σε 20 ανθρωποημέρες. Το κόστος δεν αφορά στη συγκρότηση του στατιστικού προϊόντος Έκθεση Επισκόπησης της Αγοράς και στα στοιχεία που δίνονται στην ΕΕ.  Αποτελεσματικότητα στατιστικής διαδικασίας: Λαμβάνοντας υπόψη τους δείκτες αξιοπιστίας των παραγόμενων στατιστικών που δύναται να υπολογισθούν (βλ. Παρ. 13 στην Έκθεση Ποιότητας), η αποτελεσματικότητα της διαδικασίας θεωρείται ικανοποιητική.   1. Εκτίμηση του φόρτου της στατιστικής διαδικασίας για τους ερευνώμενους.   Εξαρτάται από το είδος του παρόχου. Σε γενικές γραμμές, έχουν προετοιμάσει τα συστήματά τους να παράγουν αυτόματα τις σχετικές απολογιστικές πληροφορίες.   1. Έκθεση τελευταίας αξιολόγησης της στατιστικής διαδικασίας   Δεν έχει πραγματοποιηθεί αποκλειστικά για τους σκοπούς της συγκεκριμένης έρευνας. Σχόλια μπορεί να παραληφθούν από τους παρόχους καθ’ όλη την διάρκεια του έτους, το δε κύριο εργαλείο της διαδικασίας, δηλ. το ερωτηματολόγιο, ελέγχεται και εκ τούτου αξιολογείται διαρκώς και εφόσον απαιτείται, δύναται να τροποποιείται σύμφωνα με την διαδικασία που περιγράφεται στο Άρθρο 6 της Απόφασης ΕΕΤΤ με αριθμό 786/03Β/10-11-2016 «Κανονισμός διαδικασίας τακτικής συλλογής στοιχείων για την Αγορά Ηλεκτρονικών Επικοινωνιών στην Ελλάδα» (ΦΕΚ 3949/Β/2016). Ο τελευταίος τέτοιος έλεγχος του ερωτηματολογίου πραγματοποιήθηκε τον Οκτώβριο του 2018 (για τα στοιχεία που θα συλλεχθούν το 2019).   1. Σχέδιο δράσης για τη βελτίωση της ποιότητας των παραγόμενων στατιστικών   Ενόψει της επικείμενης έναρξης υλοποίησης του έργου «Σύστημα Παρακολούθησης Αγοράς» (ΣΠΑ) και προκειμένου για την πληρέστερη κάλυψη των αναγκών πληροφόρησης των χρηστών, κρίθηκε σκόπιμη η  επικαιροποίηση όλων των ερωτηματολογίων της αγοράς και των αντιστοίχων οδηγιών συμπλήρωσής τους. Για το σκοπό αυτό έχει αποσταλεί αίτημα προς τους εσωτερικούς χρήστες δευτέρου βαθμού για καταγραφή των αναγκών τους σε επιπρόσθετες πληροφορίες ή των αλλαγών που κρίνουν σκόπιμες με βάση τις εξελίξεις της αγοράς (σύμφωνα με τη διαδικασία που ορίζεται στο Άρθρο 6 της Απόφασης ΕΕΤΤ με αριθμό 786/03Β/10-11-2016 (ΦΕΚ 3949/Β/2016)). |